
JEGYZŐKÖNYV



Készült Nagykanizsa Megyei Jogú Város Közgyűlése 2026. június 25-én (csütörtök) 14.00 órakor tartott soros nyílt üléséről.



Az ülés helye:	Vasemberház Díszterem
			Nagykanizsa, Erzsébet tér 1-2.



Jelen vannak:	Horváth Jácint polgármester, Dr. Fodor Csaba alpolgármester, Balogh László, Bedő György, Berta Krisztián, Bizzer András, Bodó László, Dénes Sándor, Gábris Jácint, Gondi Zoltán, Horváth Kristóf László, Dr. Károlyi Attila, Radics Bálint, Dr. Schauta Marcell, Szabó Szilárd képviselők



Tanácskozási joggal megjelentek: Dr. Tóth-Bagó Mónika alpolgármester, Dr. Gyergyák Krisztina jegyző, Dr. Termecz Marianna aljegyző, Tárnok Ferenc osztályvezető, Dr. Borka Beáta Marianna osztályvezető, Tóth Sándor városi főépítész, csoportvezető, Dr. Farkas Roland csoportvezető, vezető jogtanácsos, Gyuranecz Noémi csoportvezető, Jónásné Szőke Krisztina csoportvezető, Petrényi Anett csoportvezető, Deák Tamás csoportvezető, Polgár Balázs gazdaságfejlesztési referens, Kámán László vezérigazgató, Nyeste Péter ügyvezető, Bali Veronika irodavezető



Horváth Jácint: Tisztelt Közgyűlés! Megkezdjük a munkát, tisztelettel és szeretettel köszöntöm Önöket júniusi soros közgyűlésünkön. Megállapítom, hogy a közgyűlés határozatképes, minden tag jelen van. Megkezdenénk a mai közgyűlés napirendjeinek tárgyalását miután elfogadtuk a napirendi pontokat. Tájékoztatom Önöket, hogy a napirendi pontokhoz alábbi módosításokat teszem, visszavonok 2 napirendi pontot, az egyik a 5-ös napirendi pont: Javaslat Nagykanizsa Megyei Jogú Város Közgyűlése Szervezeti és Működési Szabályzatáról szóló 20/2025. (VI.30.) önkormányzati rendelet módosítására. Itt a bizottsági üléseken bizonyos módosítási kérések voltak, amik aztán nem túl koherensen érkeztek meg. Erre teszek egy javaslatot következő közgyűlésre, hogy ezt megtárgyaljuk, és akkor itt az inflációkövetést be tudjuk építeni a rendeletünkbe a képviselők és bizottsági tagok esetén, ha úgy gondolják, úgyhogy erről akkor legközelebb tárgyalnánk. Illetve a meghívóban a 7-es napirendi pont, mely okafogyottá vált időközben, ezért szeretném visszavonni: Javaslat az önkormányzati tulajdonú nem lakás céljára szolgáló helyiségek elidegenítéséről szóló 31/1997. (VII.01.) önkormányzati rendelet módosítására. Ezt a kettőt visszavonnám, illetve a Polgármesteri tájékoztatóhoz egy darab kiegészítés érkezett, ezt ma töltöttük fel az oldalra, néhány határozati pontot tartalmaz és ehhez majd még nekem is lesz szóban, illetve írásban is kiosztunk egy darab határozatot, amit módosítanánk. Ez szerepel benne egyébként, de közben itt is változott az elmúlt 2 napban a felállás Semjénháza kapcsán, úgyhogy azt módosítani kívánom. Amennyiben így egyetértenek a napirendi pontokkal, kérdést, észrevételt nem látok, kérem kapcsolják be a gépeket, akik még nem tették, és akkor megindítjuk mindjárt a szavazást. Köszönöm szépen, úgy látom, hogy 15 jelenlevő, rendben vagyunk, akkor a szavazást indíthatjuk a naprendi pontokról, köszönöm szépen. 
A közgyűlés 15 igen (egyhangú) szavazattal a javaslatot elfogadja és a következő határozatot hozza:

91/2026.(VI.25.) számú határozat

Nagykanizsa Megyei Jogú Város Közgyűlése a 2026. június 25-i soros ülésén a következő napirendi pontokat tárgyalja:

Nyílt ülés:

1. Javaslat Nagykanizsa Megyei Jogú Város Önkormányzata 2026. évi költségvetéséről szóló 31/2025. (XII.15.) önkormányzati rendelet módosítására (írásban)
[bookmark: _Hlk230698233]Előterjesztő: Horváth Jácint polgármester
2. Javaslat Nagykanizsa Megyei Jogú Város Önkormányzata által adományozható kitüntetésekről és elismerésekről szóló önkormányzati rendelet megalkotására (írásban)
Előterjesztő: Horváth Jácint polgármester
3. Javaslat a fizető parkolóhelyek működtetéséről és igénybevételéről szóló 64/2012. (XI. 30.) önkormányzati rendelet módosítására (írásban)
Előterjesztő: Horváth Jácint polgármester
4. Javaslat Nagykanizsa Megyei Jogú Város Önkormányzata Közgyűlésének a közterületek és közterület jellegű területek használatáról szóló 31/2016 (X. 06.) önkormányzati rendelete módosítására (írásban)
Előterjesztő: Horváth Jácint polgármester
5. Javaslat az önkormányzat vagyonáról, a vagyongazdálkodás és a vagyonhasznosítás szabályairól szóló 35/2010. (XI. 04.) önkormányzati rendelet módosítására (írásban)
Előterjesztő: Horváth Jácint polgármester
6. Javaslat a településrendezési-terv általános egyeztetési eljárással történő módosításával kapcsolatos jóváhagyó döntés meghozatalára (írásban)
Előterjesztő: Horváth Jácint polgármester
7. Javaslat a lakások bérleti díjáról szóló 32/2023. (IX.29.) önkormányzati rendelet módosítására (írásban)
Előterjesztő: Horváth Jácint polgármester
Meghívott: Kámán László vezérigazgató
8. Javaslat önálló költségvetési szerv létrehozására (írásban)
Előterjesztő: Horváth Jácint polgármester
9. Javaslat a Nagykanizsa Megyei Jogú Város Önkormányzata és a Nagykanizsai Városfejlesztő Kft. között kötendő tíz évre szóló Közszolgáltatási Keretszerződés és a részét képező éves Közszolgáltatási Szerződés jóváhagyására (írásban)
Előterjesztő: Horváth Jácint polgármester
Meghívott: Nyeste Péter ügyvezető
10. Javaslat Nagykanizsa Megyei Jogú Város Önkormányzata adóoptimalizálási és adótanácsadói feladatainak ellátására (írásban)
Előterjesztő: Horváth Jácint polgármester
11. Javaslat "Okos zebra - gyalogosvédelmi rendszer" kiépítésének támogatására vonatkozó pályázat benyújtására (írásban)
Előterjesztő: Horváth Jácint polgármester
12. Beszámoló a Nagykanizsa – Surd - Zalakomár Szociális Társulása 2025. évi feladatellátásáról, a Társulás működéséről, a Társulási Tanács munkájáról, a közösen fenntartott intézmény tevékenységéről (írásban)
Előterjesztő: Horváth Jácint polgármester
Meghívott: dr. Tóth-Bagó Mónika intézményvezető
13. Beszámoló a Nagykanizsai Turisztikai Hivatal és Információs Iroda 2025. évi tevékenységéről (írásban)
Előterjesztő: Horváth Jácint polgármester
Meghívott: Bali Veronika irodavezető
14. Tájékoztató a Polgármesteri Hivatal 2025. évi munkájáról (írásban)
Előterjesztő: Horváth Jácint polgármester
15. Polgármesteri tájékoztató (írásban)
[bookmark: _Hlk78445675][bookmark: _Hlk86829717][bookmark: _Hlk124161188]Előterjesztő: Horváth Jácint polgármester 
16. Interpellációk, kérdések

Zárt ülés: 

17. Javaslat a nagykanizsai 0568 hrsz-ú ingatlanon fennálló bérleti jogviszony módosításával kapcsolatos döntések meghozatalára (írásban)
Előterjesztő: Horváth Jácint polgármester
18. Javaslat az Ipari Parkban levő egyes ingatlanok értékesítésével kapcsolatos döntések meghozatalára (írásban)
[bookmark: _Hlk230874659]Előterjesztő: Horváth Jácint polgármester
19. Javaslat az Ipari Parkban levő 649/208 hrsz-ú ingatlan értékesítésével kapcsolatos döntések meghozatalára (írásban)
Előterjesztő: Horváth Jácint polgármester
20. Javaslat a nagykanizsai 2925/8/A/2 hrsz-ú ingatlan egy részének értékesítésével kapcsolatos döntések meghozatalára (írásban)
Előterjesztő: Horváth Jácint polgármester
21. Javaslat a Törökvári u. 94. szám alatti volt óvoda értékesítésével kapcsolatos döntések meghozatalára (írásban)
Előterjesztő: Horváth Jácint polgármester
22. Javaslat a nagykanizsai 2278/1, a 2278/2 és a 2279 hrsz-ú ingatlanegyüttes értékesítésével kapcsolatos döntések meghozatalára (írásban)
Előterjesztő: Horváth Jácint polgármester




1. Javaslat Nagykanizsa Megyei Jogú Város Önkormányzata 2026. évi költségvetéséről szóló 31/2025. (XII.15.) önkormányzati rendelet módosítására (írásban)
Előterjesztő: Horváth Jácint polgármester

Horváth Jácint:  A rendelet módosítása tartalmazza egyrészt a bevételeket, abból egy nagyobb bevétel ugye a 2 ingatlanunk eladása kapcsán, amely realizálódott időközben bevételi oldalon, kiadási oldalon pedig ennek a párjaként nagyon nagy részt megteremtettük ugye a Tripammer utca felújításának esetleges költségét, illetve az autóbusz közlekedés, a közösségi közlekedés kapcsán még volt hiányunk a legutolsó számításaink szerint a rendszerben, ezért meg kellett emelnünk azt az összeget is, illetve egyéb kiadásokra, ennél nyilván kisebb kiadásokra tettünk szert, például az informatikai beszerzést, informatikai fejlesztést is befejezzük a hivatalban, amit tavaly elkezdtünk és akkor idén ez befejeződhet az idei évben, de tételesen látják felsorolva az előterjesztésben. Szeretném megkérdezni, van-e kérdés, észrevétel a költségvetés módosítása kapcsán? Amennyiben nincs, akkor egy rendeleti szavazásunk van, akkor arról szavazhatunk.

[bookmark: _Hlk233696934]A közgyűlés 10 igen és 5 tartózkodás szavazattal a javaslatot elfogadja és a következő rendeletet alkotja:

12/2026.(VI.29.) számú rendelet

Nagykanizsa Megyei Jogú Város Önkormányzatának Közgyűlése megalkotja 12/2026. (VI.29.) önkormányzati rendeletét Nagykanizsa Megyei Jogú Város Önkormányzata 2026. évi költségvetéséről szóló 31/2025. (XII.15.) önkormányzati rendelet módosításáról. 

(A rendelet a jegyzőkönyvhöz mellékelve.)


2. Javaslat Nagykanizsa Megyei Jogú Város Önkormányzata által adományozható kitüntetésekről és elismerésekről szóló önkormányzati rendelet megalkotására (írásban)
Előterjesztő: Horváth Jácint polgármester

Horváth Jácint: Itt alapvetően az a szándék vezérelt minket, hogy azokat a kitüntetéseket, amelyeket adunk, elismeréseket az év során, ezeket valamilyen egységes szerkezetbe foglaljuk és ezeket egységes módon kezelje a rendelet és erre tettem egy javaslatot itt a közgyűlés felé. Ugye alapvetően talán újdonság, amit eddig nem nagyon szoktunk adni a nemzetiségi elismerés van benne, a többit azt mind eddig is adtuk, csak nem volt benn, illetve a pedagógiai munkáért díj, amelyet az óvodai dolgozók között szeretnénk átadni, de ezek eddig nem voltak a rendelet részei, illetve a szociális munkáért, illetve kulturális díj is, amit adtunk ugyan minden évben, de nem voltak a rendelet részei. Ezeket gyúrtuk egybe és nagyjából a kitüntetéseket egy szintre, illetve az egyéb elismeréseket egy szintre emeltük benne és egyfajta eljárásrend köré rendeztük ezeket, illetve a pénzdíjakat is rendeztük egyben ezzel, mert ott is eltérések voltak a korábbi rendeletben. Erről szól tehát a rendelet. Dr. Károlyi Attila elnök úr, Öné a szó.

Dr. Károlyi Attila: Tisztelt Közgyűlés, tisztelt polgármester úr! A bizottságom ülésén felvetődött az, hogy az újonnan létrehozott „elismerés” megnevezésű díjakat változatlan eljárásrenddel kérnénk a továbbiakban is, és a módosítás során erre tekintettel kell, ha esetleg ez azt igényli, akkor módosító javaslatot is terjesztek elő, tehát hogy a hagyományos eljárásrendbe bizottsági véleményezésekkel és a közgyűlés döntésével, tehát ez lenne a tiszteletteljes kérése az én bizottságomnak. Erről mi határozatot nem hoztunk, de én úgy éreztem ott, illetőleg hát ezt meg is szavaztuk, a támogatást ebben a kérdésben, az elnök támogatását. Ezt azért, nem az Ön jogosítványait akarom, meg az Ön dolgait akarom itt csorbítani, mert hiszen ugye az az indok, hogy ezt intézmények javasolják. Az intézmények tudják azt, hogy ki az, aki a szociális szférában nagy volt, vagy éppen mondjuk a kulturális, az már nem annyira. Én szerintem van ilyen kulturális elismerés is, ugye? 

xy: … (mikrofon nélkül beszél)

Dr. Károlyi Attila: Nem azt, hanem maga a megnevezést. Egy kicsit a megnevezéssel se voltam én, a többiek nem, én nem voltam kibékülve, hogy kulturális elismerés meg szociális elismerés, meg ilyesmi. És valahogy volt egy olyan érzésem, hogy ezt nem is annyira a közgyűlés adná ezeknek az embereknek, hanem a polgármester úr. Ugyanakkor a polgármesternek van két saját, nóvumnak minősülő elismerése. Mivel azt a választ kaptam, hogy majd megbeszéli a közgyűlés, akkor én itt szépen elmondtam azt, hogy miről van szó, tehát hogy arról, hogy térjünk ide vissza. Volt erre gyakorlat, hiszen a Szekeres József díjat se mi indítványozzuk, hanem egy intézmény vezetője, jelesül a nagykanizsai Kórház, meg még valaki, az nem tudom kicsoda, főápoló vagy nem tudom milyen helyettes.

xy: Az Alapellátás. (mikrofon nélkül beszél)

Dr. Károlyi Attila: Alapellátás, bocsánat, elnézést, köszönöm a segítséget. Alapellátás és az igazgató úr. Tehát az lenne a módosító javaslatom, hogy ezek az elismerések, a név az nem tudom, hirtelen nem jut eszembe jobb, azóta is gondolkodtam rajta, tehát hogy ez hagyományos eljárásrendben menjen, bizottsági véleményezésekkel, s a közgyűlés döntésével, határozatával. Így van ennek az elismerésnek súlya. Én nem mondom, hogy a polgármester, a város első embere az nem elég nagy ember, és ha ő dönt ebben a kérdésben, az súlyos döntés, na de hát elnézést, itt ülünk önön kívül még 14-en, vagy éppen 13-an és ez számomra és számunkra ez fontos, köszönöm.

Horváth Jácint: Köszönöm szépen. Eddig sem a polgármester döntött ezekben, hanem az adott intézmény vezetője tette a javaslatot, amit mindig elfogadtunk és ezután is nyilván így lenne, tehát nem kívánom én azt megmondani, hogy a Kanizsai Kulturális Központban, a könyvtárban vagy éppen a szociális intézményeinkben kik dolgoznak a legjobban, hiszen nem látom a munkájukat, mindig az intézményvezető teszi ezt a javaslatot és mi mindig el is fogadtuk úgy, ahogy volt, szerintem ez mindig így volt ezelőtt is, én nem látok ebben problémát. Eljárásrendileg látok problémát, mert ugye az SZMSZ-ünk, hatályos SZMSZ-ünk szerint, módosító javaslat rendelethez csak írásban, a közgyűlés előtt jöhet, tehát szóban nem lehet módosítót tenni. Tehát ha azt mondják, hogy dolgozzuk át, akkor utasítsák el és akkor jöjjön vissza, de módosító javaslatot így most már nem lehet befogadni, ugye az SZMSZ nem engedné meg, tehát akkor szabályt sértenénk. Tehát tulajdonképpen akkor az lenne a helyzet, hogy akkor a törvényességnek nem felelnénk meg, a saját szabályainknak.

Dr. Károlyi Attila: Módosító javaslat akkor úgy szolgál, hogy ezt vegyük le, ezt a napirendi pontot és jöjjön vissza úgy ez az előterjesztés, ahogy én szeretném. Köszönöm.

Horváth Jácint: Köszönöm, ezt így lehet. Dr. Fodor Csaba.

Dr. Fodor Csaba: Tisztelt Közgyűlés! Én természetesen nem értek egyet az ügyrendi bizottság elnökével, meg az ügyrendi bizottsággal sem. Ugyanis az tűnt föl nekem, hogy mintha nem értették volna meg, hogy miről szól ez a rendelet. Ez a rendelet arról szól, hogy vannak kitüntetések, amelyeket a közgyűlés dönt el és a Város Napján adjuk át és vannak olyan elismerések, amelyekről eddig itt, ott, amott rendelkeztünk, egyik-másikáról viszont nem is, de mégis voltak ezek az elismerések. És azt mondtuk, hogy ezt is tegyük egységes rendeletbe és emeljük meg ezeknek az elismeréseknek a rangját azzal, hogy ezeket az elismeréseket maradjunk a kultúrával kapcsolatos elismeréseken, vagy a szociális munkát elismerő okleveleken, hogy emeljük meg a rangját azzal, hogy ezeket a polgármester adja át. Azért van úgy meghatározva, hogy nem ő dönt ebben nyilvánvalóan, formálisan igen, de gyakorlatilag azok az előterjesztők, azok az intézmények, akik eddig is átadták. Eddig is volt a szociális munkáért átadott díj, eddig is voltak az óvodapedagógusoknak is, mindenkinek voltak átadott elismerések, csak ezeket az elismeréseket nem emeltük föl ilyen mértékben városi rangra. Én teljesen feleslegesnek tartanám azt, hogy ez bekerüljön a közgyűlés elé és a közgyűlés döntsön ezekről a díjakról, hiszen a közgyűlés sem lesz okosabb, mint az a szakmai bizottság, vagy szakmai intézmény, aki az előterjesztéseket megteszi, mint ahogy így volt mondjuk az év sportolói esetén is, meg egyéb más esetekben is, amikor a polgármester adta át ezeket a díjakat. Én azt gondolom és ezért mondtuk, hogy a Paizs Ferenc-díjat meg a Szekeres József-díjat is kivesszük, vagy elismerést kivesszük az önkormányzat testülete által adományozható kitüntetések közül, mert azokban eddigi gyakorlat is az volt, hogy egy formális döntést hozott a közgyűlés, mert az előterjesztő megtette a javaslatát, nekünk meg azt el kellett fogadni, aztán kész. Tehát tök fölösleges ezért, én szerintem a közgyűlést ráncigálni. Tehát én azt kérem a tisztelt közgyűléstől, hogy az előterjesztést az előterjesztéssel egyező módon szíveskedjen megszavazni. Lehet, hogy aztán majd a gyakorlat azt igazolja, hogy jövőre visszatérünk rá, de én azt gondolom, hogy ezeknek az elismeréseknek a beemelése a közgyűlés elé, akkor viszont nem értem, hogy mért nem az összes többit? Tehát mi indokolja, hogy 3-at igen, a többi elismerést, ami ugyanolyan szakmai, azt viszont ne? Tehát hogyha a bizottság koherens akart volna lenni az ötletével, akkor azt kellett volna mondani, hogy akkor mindenről a közgyűlésnek kell dönteni. Mi jogon mazsolázunk, hogy erről döntsön a közgyűlés, arról meg nem, de abban a logikában, amit elmondtam, hogy a díjakat, a 3 fontos kitüntetést, a díszpolgárt, a Pro Urbét és a címet, azt csak és kizárólag közgyűlés adhat és ezek a kitüntetések, a többieknek nem is kitüntetés a neve, meg nem is díj, hanem elismerés éppen emiatt, hogy mások a döntési mechanizmusok és más az átadás formája. Nyilvánvalóan mindenkinek szíve joga, de mi azt gondoltuk, hogy ez így logikus, így egyszerű és így viszont egyes díjakat meg felemelünk ahhoz, hogy mégiscsak a polgármester adja át és nem, már bocsánat, nem az adott intézmény vezetője. Köszönöm szépen.

Horváth Jácint: Köszönöm szépen! Szabó Szilárd frakcióvezető úr.

Szabó Szilárd: Köszönöm a szót! Tisztelt Közgyűlés, tisztelt polgármester úr! Fura a helyzet, mert Károlyi képviselőtársam által mondottakkal is egyet tudok érteni, sőt, egyet tudunk érteni, itt közben meg is diskuráltuk, és Fodor Csaba által javasolttal is, miszerint, hogy vagy ez, vagy az. Én, és talán frakciónk is azon az állásponton van, hogy ha vagy ez, vagy az, akkor inkább az, hogy akkor minden bizottsági előkészítés, észrevételezés, akár javaslat, kiegészítés és közgyűlési döntéssel menjen. De, amit én szeretnék mondani, és már többször megfogalmaztam, hogy és most nem is az én véleményemet szeretném ebben leginkább tolmácsolni, hanem beszélgetve városlakókkal, polgárokkal, akik figyelemmel kísérik a kanizsai közéletet, azt tapasztalom, hogy nem igazán tudnak már eligazodni a kitüntetéseinkben részben azért, mert nagyon sok címen adunk kitüntetést, nagyon nagy darabszámban adunk szerintem és ezáltal amellett, hogy elveszti szerintem a respektjét és talán azt a miliőt, azt a célt, amit kell, hogy övezzen egy ilyen elismerés, egy ilyen kitüntetés, nem tud egy átlagember ebben már eligazodni. Tehát aki nem kíséri ezt figyelemmel, nem olvassa el az előterjesztést, vagy nem nézi meg a közgyűlést igazából nem látja már át ezt. Úgyhogy az én véleményem az az alapján, amit tapasztalok, hogy a kevesebb az nem néha több, hanem ez esetben szerintem sokkal több. Amit én már javasoltam, hogy szerintem kevesebb darabszámban kellene adni, tehát egy-egy címet nem kellene mondjuk akár 3 embernek is, illetve lehet, hogy el kéne azon gondolkodni, hogy egy-egy kitüntetést azzal is megemelve annak a respektjét és az elismerés magasságát, hogy lehet, hogy egy ciklusban mondjuk egyet kellene belőle adni. Köszönöm.

Horváth Jácint: Köszönöm szépen. Gondi Zoltán képviselő úr.

Gondi Zoltán: Köszönöm szépen a szót polgármester úr! Hát mondhatnám én is, úgy, mint a Szabó úr mondja, hogy jártamban-keltemben a polgárok sok mindennel megkerestek és elmondták a véleményüket. Szeretném én is elmondani a véleményemet, nem értek egyet a Szabó úrral, egyáltalán.

Szabó Szilárd: Nem velem. (mikrofon nélkül beszél)

Gondi Zoltán: Akkor úgy mondom, hogy azokkal értek egyet, akik engemet jártamban-keltemben megkerestek és elmondták a véleményüket, na. Szeptember 25-én van a Magyar Diáksport Napja, egyben az Európai Diáksport Napja is. Ezen a rendezvényen például a városunk megközelítőleg 100-120 diákot jutalmaz a kiemelkedő diákolimpiai teljesítményeik miatt. Ott vannak a szülők is, sokszor ott vannak a nagyszülők és ott vannak a diákok. Büszkék vagyunk ezekre a gyerekekre! Én nem gondolom, hogy itt bármilyen fajta vonalat kellene húznunk, és azt mondani, hogy mondjuk iskolánkként csak egyet terjeszthetnek elő. Mert abban az iskolában ezen a területen komoly munka folyik, akkor ismerjük el és ez szeptember 25-én lesz például ennek a megünneplése, általában a Medgyaszay Házban. Tehát én kérem, hogy például itt a csúsztatások miatt ne az történjen, hogy ezt a rendezvényt nem tudjuk megtartani a gyerekek számára, hiszen most vannak a tanévzáró ünnepélyek és a tanévzáró ünnepélyeken derül az ki, hogy milyen kiváló eredményeket értek el ezek a gyerekek a sportban is, köszönöm szépen.

Horváth Jácint: Köszönöm szépen! Azt gondolom, hogy ez utóbbit talán ez nem érinti most, tehát ezt nem veszélyezteti ezt a fajta kitüntetést, de ettől függetlenül szerintem tényleg megpróbáltunk egy egységes és koherens rendelkezést összerakni ebben a rendelettervezetben és tényleg arra mentünk, tehát az volt a cél, hogy átláthatóvá tegyük, amit Szabó Szilárd frakcióvezető úr is mondott, mert tényleg nagyon sokfajta volt és sokféleképpen, hogy egy rendeletbe szedjük össze és átlátható rendszerbe szedjük ezt az egészet, és ennek az odaítélése is egy módon legyen. Dr. Károly Attila, jó nem kért, visszavonta. Jó, köszönöm szépen! Akkor több hozzászólást nem látva, igen, a vitát lezárom, és a visszavonásról kell szavaznunk. Aki szeretné, hogy visszavonjuk a mai napon ezt a napirendi pontot, vagy levegyük napirendről hasonlóképpen, akkor igennel szavaz, aki nem, az nemmel. Kérem, szavazzunk! 

A közgyűlés 9 igen és 6 nem szavazattal a javaslatot elfogadja és a következő határozatot hozza:

92/2026.(VI.25.) számú határozat

Nagykanizsa Megyei Jogú Város Közgyűlése úgy dönt, hogy a „Javaslat Nagykanizsa Megyei Jogú Város Önkormányzata által adományozható kitüntetésekről és elismerésekről szóló önkormányzati rendelet megalkotására” című napirendi pontot leveszi napirendjéről.



Horváth Jácint: Levettük napirendről és folytatjuk a későbbiekben.

xy: Mi van? (mikrofon nélkül beszél)

xy: Semmi. (mikrofon nélkül beszél)

xy: Mégegyszer szavazunk? (mikrofon nélkül beszél)

Horváth Jácint: Nem. Valaki rosszul szavazott? Nem, akkor mehetünk tovább.


3. Javaslat a fizető parkolóhelyek működtetéséről és igénybevételéről szóló 64/2012. (XI. 30.) önkormányzati rendelet módosítására (írásban)
Előterjesztő: Horváth Jácint polgármester

Horváth Jácint: A rendelet módosítása ugye a töltővel rendelkező parkolóhelyekre vonatkozik, alapvetően ezt szabályozza, hiszen már külsős cégek is jelentkeznek nálunk, hogy szeretnének ilyen töltőket létesíteni, de a rendeletünk eddig ezt vagy nem, vagy úgy szabályozta, hogy az nem volt rendben, és ezt helyre kellett raknunk. Ez, hogy biztosíthassunk helyet az egyre terjedő elektromos autózásnak. Van-e kérdés, észrevétel ezzel kapcsolatban? Amennyiben nincs, akkor szavazásra bocsátom a rendeleti javaslatot. 

A közgyűlés 15 igen (egyhangú) szavazattal a javaslatot elfogadja és a következő rendeletet alkotja:

13/2026.(VI.29.) számú rendelet

Nagykanizsa Megyei Jogú Város Önkormányzatának Közgyűlése megalkotja 13/2026. (VI.29.) önkormányzati rendeletét a fizető parkolóhelyek működtetéséről és igénybevételéről szóló 64/2012. (XI. 30.) önkormányzati rendelet módosításáról.

(A rendelet a jegyzőkönyvhöz mellékelve.)


4. Javaslat Nagykanizsa Megyei Jogú Város Önkormányzata Közgyűlésének a közterületek és közterület jellegű területek használatáról szóló 31/2016 (X. 06.) önkormányzati rendelete módosítására (írásban)
Előterjesztő: Horváth Jácint polgármester

Horváth Jácint: Nagyon régóta dolgozunk azon, hogy azokat a gépjárműveket, amelyek közterületen leledzenek, és igazából szabálytalanul, műszaki vizsga nélkül, rendszám nélkül vannak, ezeket valamilyen módon el tudjuk onnan távolítani, hisz ezzel jó pár parkolóhelyet tudnánk felszabadítani a városban. Ennek meghatároztuk az elemeit, volt már korábban erről döntés és lesz is még ezzel kapcsolatban döntés, de mai napon jó pár döntést meghozunk, hogy ezt meg tudjuk oldani a későbbiekben. Várhatóan ősztől el tudjuk szállítani ezeket a gépjárműveket, ezekhez szükséges egyik ilyen döntés ez a rendelet módosítás, ami itt előttünk van. Van-e kérdés, észrevétel ezzel kapcsolatban? Nem látok jelentkezést, akkor szavazásra bocsátom a rendelet módosítását. 

A közgyűlés 15 igen (egyhangú) szavazattal a javaslatot elfogadja és a következő rendeletet alkotja:

14/2026.(VI.29.) számú rendelet


Nagykanizsa Megyei Jogú Város Önkormányzatának Közgyűlése megalkotja 14/2026. (VI.29.) önkormányzati rendeletét a közterületek és közterület jellegű területek használatáról szóló 31/2016 (X.06.)  önkormányzati rendelet módosításáról.

(A rendelet a jegyzőkönyvhöz mellékelve.)


5. Javaslat az önkormányzat vagyonáról, a vagyongazdálkodás és a vagyonhasznosítás szabályairól szóló 35/2010. (XI. 04.) önkormányzati rendelet módosítására (írásban)
Előterjesztő: Horváth Jácint polgármester

Horváth Jácint: Alapvetően ugye technikai jellegű módosításokat és a TVI-vel egyeztettük ugye ezeket a vagyonrendeleti módosításokat. Nem látok kérdést, hozzászólást, úgyhogy szavazhatunk is a rendelet módosításáról. 

A közgyűlés 15 igen (egyhangú) szavazattal a javaslatot elfogadja és a következő rendeletet alkotja:

15/2026.(VI.29.) számú rendelet

Nagykanizsa Megyei Jogú Város Önkormányzatának Közgyűlése megalkotja 15/2026. (VI.29.) önkormányzati rendeletét az önkormányzat vagyonáról, a vagyongazdálkodás és a vagyonhasznosítás szabályairól szóló 35/2010. (XI.04.) önkormányzati rendelet módosításáról.
(A rendelet a jegyzőkönyvhöz mellékelve.)


6. Javaslat a településrendezési-terv általános egyeztetési eljárással történő módosításával kapcsolatos jóváhagyó döntés meghozatalára (írásban)
Előterjesztő: Horváth Jácint polgármester

Horváth Jácint: Ez a településrendezési terv elkészítése tavaly nyáron indult és legutóbbi ülésen szavaztunk a vélemények beépítéséről, illetve be nem építéséről és most így végső változatban került elénk. Vaskos az anyag, de nagyon sok helyen módosítja a rendezési tervünket. Nyilvánvalóan folyamatban lesz a következő ezután, tehát ez folyamatos döntést igényel. Van-e kérdés, észrevétel ezen napirendi pontok kapcsán, kérdezem képviselőtársaimat? Nem látok ilyet, akkor szavazhatunk a rendelet módosításról. A határozat, először a határozati javaslatról szavazunk.

A közgyűlés 9 igen és 6 nem szavazattal a javaslatot elfogadja és a következő határozatot hozza:

93/2026.(VI.25.) számú határozat

Nagykanizsa Megyei Jogú Város Közgyűlése az állami főépítészi záró szakmai véleményben foglaltakat elfogadja és Nagykanizsa Megyei Jogú Város településszerkezeti tervének módosítását a jelen előterjesztés és mellékleteként szereplő rajzi és szöveges módosításnak megfelelően jóváhagyja, egyidejűleg felkéri a polgármestert, hogy a módosítások átvezetéséről gondoskodjon.

Határidő: 		2026. augusztus 15.
Felelős:		Horváth Jácint polgármester
(Operatív felelős: 	Tóth Sándor városi főépítész)


Horváth Jácint: A rendeletről szavazunk.

A közgyűlés 9 igen és 6 nem szavazattal a javaslatot elfogadja és a következő rendeletet alkotja:

16/2026.(VI.29.) számú rendelet

Nagykanizsa Megyei Jogú Város Közgyűlése megalkotja a 16/2026. (VI.29.) önkormányzati rendeletet a Nagykanizsa Megyei Jogú Város Helyi Építési Szabályzatáról és Szabályozási tervéről szóló 10/2019. (V.31.) önkormányzati rendelet módosításáról.

(A rendelet a jegyzőkönyvhöz mellékelve.)


Horváth Jácint: És most a harmadik pontról, ami szintén egy határozati javaslat, amely a feltöltésről szól.

A közgyűlés 9 igen és 6 nem szavazattal a javaslatot elfogadja és a következő határozatot hozza:

94/2026.(VI.25.) számú határozat

Nagykanizsa Megyei Jogú Város Közgyűlése felkéri a polgármestert, hogy az elfogadott módosított településszerkezeti tervet a helyi építési szabályzat módosításával együtt töltse fel az E-TÉR felületre. 

Határidő: 		2026. augusztus 15.
Felelős:		Horváth Jácint polgármester
(Operatív felelős: 	Tóth Sándor városi főépítész)


7. Javaslat a lakások bérleti díjáról szóló 32/2023. (IX.29.) önkormányzati rendelet módosítására (írásban)
Előterjesztő: Horváth Jácint polgármester
Meghívott: Kámán László vezérigazgató

Horváth Jácint: A szociális bérlakások esetében nem kívánunk emelést végrehajtani továbbra sem. A költségalapú bérlakások esetében ötszázalékos emelést tettünk a javaslat tárgyává, amit egyébként elfogadtunk, korábban elfogadta a közgyűlés a Vagyongazdálkodási Zrt. üzleti tervében is már egyszer és ugyanez emeli egyébként a piaci alapú bérlakások díját is, amire javaslatot fogok tenni következő közgyűlésen, hogy válasszuk le az automatikus költségalapú emelésről és ott is egyedi árat határozunk meg innentől, mert a következő emelés nyilván nagyon eltorzítaná a piaci árat. Úgyhogy erre majd a következő közgyűlésen egy másik rendeletben kell ezt módosítanunk. Nem ebben, javaslatot fogok tenni ennek módosítására. Láthatják azt, hogy Nagykanizsán a költségalapú bérlakások bérleti díja még mindig jóval alacsonyabb, mint máshol. Hasonló város Szekszárd, Dunaújváros, ahol 100- 200 Ft-tal még mindig magasabb, vagy akár Egerszeget is mondhat. Betettünk néhány várost, de még tehettünk volna, de többet is, az alsó harmadában van, messze az alsó harmadában a bérleti díj a többihez képest. Kérdést, észrevételt nem látok, akkor szavazhatunk a rendelet módosításáról.

A közgyűlés 9 igen és 6 nem szavazattal a javaslatot elfogadja és a következő rendeletet alkotja:

17/2026.(VI.29.) számú rendelet

Nagykanizsa Megyei Jogú Város Önkormányzatának Közgyűlése megalkotja 17/2026.(VI.29.) önkormányzati rendeletét a lakások bérleti díjáról szóló 32/2023. (IX. 29.) önkormányzati rendelet módosításáról.

(A rendelet a jegyzőkönyvhöz mellékelve.)


8. Javaslat önálló költségvetési szerv létrehozására (írásban)
Előterjesztő: Horváth Jácint polgármester


Horváth Jácint: Javaslat érkezett felém Bodó László tanácsnok úrtól arra vonatkozóan, hogy a városrendészet ismét kerüljön ki intézményi körbe. A hivatal kötelékében vannak ugye jelen pillanatban és ezt a fajta intézményi létrehozást tartalmazza az előterjesztés. Rengeteg fejlesztés és módosítás volt akár munkarendben, akár feladatkörben a városrendészet terén, amikor közterületesekből átalakultak városrendészekké, több módosító javaslatot el tudtunk végrehajtani vagy több módosítást tudtunk végrehajtani. Növekedett a jogköre ennek a szervezetnek, felszereltük elég jól eszközökkel. Néha még jobb eszközeik vannak, mint a rendőröknek most már, és a hatékonyságjavítás érdekében készült ez a javaslat, mert ezt a többletfeladatkört ezáltal a szakmai vélemények alapján jobban el tudja látni az intézményként. Van-e kérdés, észrevétel ezzel kapcsolatban? Bodó László tanácsnok úré a szó.

Bodó László: Tisztelt Polgármester úr, tisztelt közgyűlés! Röviden néhány érvet szeretnék megfogalmazni, hogy miért is tartom fontosnak és szükségesnek a nagykanizsai városrendészet előterjesztés szerinti átalakítását. Az önálló szervezet hatékonyabban működhet, hiszen gyorsabban és rugalmasabban tud reagálni a közterületi problémákra, a lakossági bejelentésekre. Ez a mindennapi feladatellátásukban kézzel fogható előnyt jelent. Az elmúlt évben a városrendészet működése jelentősen átalakult. Az új munkarendnek köszönhetően ma már a hét minden napján reggel 7 órától este 7 óráig biztosított a közterületen a jelenlétük, miközben havi szinten jelentősen nőtt a munkaórák száma. És mindezt létszámbővítés nélkül sikerült nekik megoldani. A városrendészet nagyobb szakmai önállósága lehetővé teszi, hogy a teljes figyelmét a közterület rendjére, köztisztaságra, közbiztonságra és a mezőőri feladatok ellátására fordítsa. Ez egyértelműen a szakmai munka színvonalát erősítheti. Az önálló költségvetési szervként történő működés átlátható, ellenőrizhetőbb és jobban tervezhető gazdálkodást biztosít. Közben új feladatok és új informatikai rendszer is bevezetésre került. Az adminisztráció az átszervezésnek köszönhetően megnövekedett. A városrendészeti állomány szolgálati idejének döntő részét már a közterületen tölti, miközben a lakossági bejelentések és az ügyiratok kezelése hatékonyabbá vált. Ezek a változások már egy nagyobb és összetettebb szervezeti működést jelentenek. Az előterjesztésben javasolt szervezeti forma nem egyedi megoldás. A megyei jogú városok többségében a közterületi felügyeleti és a városrendészeti feladatok már önálló szervezeti keretekben valósulnak meg. Ez egy kipróbált eredményesen működő modell, amelyet most Nagykanizsa is átvehet. Véleményem szerint az elmúlt időszakban a városrendészet feladatai, működése és felelősségi köre jelentősen kibővült. Úgy gondolom, hogy ez a fejlődés, fejlesztés szervezeti struktúrának is követni kell. Éppen ezért tartom indokoltnak az önálló intézményi működési forma kialakítását. Kérem Önöket, fogadják el és támogassák az előterjesztést. Köszönöm szépen.

Horváth Jácint: Köszönöm szépen Tanácsnok úr. Észrevétel, kérdés nincs. Bodó László tanácsnok úrnak megköszöntem a hozzászólást. Köszönöm szépen! Van? Nincs. Akkor szavazásra bocsátom. Először a határozati javaslatokat, amelyből 21 darab van. Egyben szavaztatom, ha nincs kifogás ellene, nincs, nem látok, akkor egybe mehet. Kérem szavazzunk!

A közgyűlés 9 igen és 6 nem szavazattal a javaslatot elfogadja és a következő határozatot hozza:

95/2026.(VI.25.) számú határozat

Nagykanizsa Megyei Jogú Város Közgyűlése

1. [bookmark: _Hlk191994621]dönt arról, hogy az államháztartásról szóló 2011. évi CXCV. törvény 8. § (3) bekezdése alapján Nagykanizsa Megyei Jogú Város Polgármesteri Hivatalából történő kiválással 2026. szeptember 01. hatállyal megalapítja a gazdasági szervezettel nem rendelkező Nagykanizsa Megyei Jogú Város Önkormányzata Városrendészet elnevezésű költségvetési szervet.

2. 2026. szeptember 1-től Nagykanizsa Megyei Jogú Város Önkormányzata Városrendészet néven létrejövő költségvetési szerv alapító okiratát jelen előterjesztés 1. számú melléklete szerinti tartalommal elfogadja. 
Felkéri a polgármestert a költségvetési szerv alapító okiratát adja ki és annak a Magyar Államkincstár részére történő megküldéséről gondoskodjon.

Határidő: 	2026. július 10.
Felelős: 		Horváth Jácint polgármester
(Operatív felelős:	Kunics György osztályvezető)

3. Nagykanizsa Megyei Jogú Város Polgármesteri Hivatala módosító okiratát, valamint a módosításokkal egységes szerkezetbe foglalt alapító okiratát a jelen előterjesztés 2. és 3. számú mellékletében foglalt tartalommal elfogadja. Felkéri a polgármestert, hogy a költségvetési szerv módosító okiratát, valamint a módosításokkal egységes szerkezetbe foglalt alapító okiratát adja ki, és annak a Magyar Államkincstár részére történő megküldéséről gondoskodjon.

Határidő:		2026. július 10.
Felelős:	 	Horváth Jácint polgármester
(Operatív felelős: Kunics György osztályvezető)

4. felhatalmazza a polgármestert, hogy amennyiben a Magyar Államkincstár az alapító okiratokban vagy a módosító okiratban az államháztartásról szóló 2011. évi CXCV. törvény 8/A. § (2) bekezdés szerinti rendelkezések értelmezéséből eredő, az okirat tartalmát érdemben nem befolyásoló, formális jelentőségű hibát észlel, úgy az okiratot a szükséges korrekció elvégzése után a törzskönyvi nyilvántartásba történő bejegyzés céljából újra megküldje.

Határidő:	a Magyar Államkincstár végzésének kézhezvételét követő 20 nap
Felelős:		Horváth Jácint polgármester
(Operatív felelős: Kunics György osztályvezető)

5. dönt arról, hogy Nagykanizsa Megyei Jogú Város Polgármesteri Hivatalából 2026. szeptember 1. napjával 12 szakmai (9 közterület-felügyelő, 3 mezőőr) és 1 adminisztrációs (szervezési ügyintéző-titkárnő) munkakörű köztisztviselő kerüljön átadásra a közszolgálati tisztviselőkről szóló 2011. évi CXCIX. törvény 59. §-a alapján, végleges áthelyezéssel Nagykanizsa Megyei Jogú Város Önkormányzata Városrendészet állományába, közszolgálati jogviszonyba, változatlan illetménnyel és munkakörbe.

6. dönt arról, hogy Nagykanizsa Megyei Jogú Város Polgármesteri Hivatalából 2026. szeptember 1. napjával 1 fő segédfelügyelő munkakörű munkavállaló kerüljön Nagykanizsa Megyei Jogú Város Önkormányzata Városrendészet állományába, munkaviszonyba, változatlan munkabérrel és munkakörbe. 
Felkéri a jegyzőt, hogy a munka törvénykönyvéről szóló 2012. évi I. törvény 63. § (4) bekezdése alapján az érintett munkavállalót a munkáltató személyében bekövetkezett változásról tájékoztassa.

Határidő:		2026. augusztus 15. 
Felelős: 		dr. Gyergyák Krisztina jegyző
(Operatív felelős:	dr. Termecz Marianna aljegyző)

7. dönt arról, hogy Nagykanizsa Megyei Jogú Város Önkormányzata Városrendészet vezetői feladatait a végleges áthelyezést követően, 2026. szeptember 1. naptól Deák Tamás lássa el közszolgálati jogviszonyban, határozatlan időre szóló vezetői kinevezéssel, intézményvezetői munkakörben, változatlan – havi bruttó 1.085.500.-Ft összegű – illetménnyel.

Határidő:		2026. augusztus 31. 
Felelős: 		Horváth Jácint polgármester
(Operatív felelős:	dr. Termecz Marianna aljegyző)

8. megállapítja, hogy Nagykanizsa Megyei Jogú Város Polgármesteri Hivatala engedélyezett álláshelyeinek száma 2026. szeptember 01. naptól Nagykanizsa Megyei Jogú Város Önkormányzata Városrendészet létrehozása következtében 15 fővel csökken, 137 főről 122 főre változik, melyből 112 fő szakmai és 10 fő nem szakmai álláshely.

9. megállapítja, hogy Nagykanizsa Megyei Jogú Város Önkormányzata Városrendészet engedélyezett álláshelyeinek száma 2026. szeptember 1. naptól 16 fő, melyből 15 fő szakmai és 1 fő nem szakmai álláshely. A feladat-, és 1 fő létszámbővítéssel járó kiadások forrása 2 000 e Ft összeg erejéig Nagykanizsa Megyei Jogú Város Önkormányzata 2026. évi költségvetéséről szóló 31/2025. (XII.15.) önkormányzati rendelet 1/13. melléklet „Általános tartalék működési célra” sora.

10.  Nagykanizsa Megyei Jogú Város Polgármesteri Hivatala belső szervezeti tagozódását 2026. szeptember 01-től a Magyarország helyi önkormányzatairól szóló 2011. évi CLXXXIX. törvény 67. § (1) bekezdés d) pontja alapján a jegyző javaslatára oly módon módosítja, hogy a Hatósági Osztályhoz tartozó Városrendészet szervezeti egységet (csoportot) megszünteti.

11. felkéri a jegyzőt, hogy a Polgármesteri Hivatal belső szabályzatait a szervezeti változásra tekintettel vizsgálja felül, és aktualizálásukról intézkedjen.

Határidő: 	2026. december 31.
Felelős: 		dr. Gyergyák Krisztina jegyző

12. egyetért azzal, hogy Nagykanizsa Megyei Jogú Város Önkormányzata Városrendészet, személyzeti ügyeivel kapcsolatos (közszolgálati-, közalkalmazotti jogviszony keletkezésével, fenntartásával, megszűnésével, személyi nyilvántartás vezetésével, vagyonnyilatkozat-tételi kötelezettséggel, képzéssel, továbbképzéssel, teljesítményértékeléssel összefüggő adminisztrációs feladatok) tevékenységek, továbbá az informatikai és gazdálkodási feladatok ellátása Nagykanizsa Megyei Jogú Város Polgármesteri Hivatalában történjen.
Felkéri a jegyzőt a szükséges intézkedések megtételére és az újonnan létrejövő költségvetési szervvel kötendő munkamegosztási megállapodás előkészítésére.

Határidő: 	2026. augusztus 31.
Felelős:		dr. Gyergyák Krisztina jegyző
(Operatív felelős: dr. Termecz Marianna aljegyző
Kunics György osztályvezető) 

13. dönt arról, hogy Nagykanizsa Megyei Jogú Város Önkormányzata a nemzeti vagyonról szóló 2011. évi CXCVI törvény 11. § (13) bekezdése alapján az Önkormányzatot – a közterület-felügyeletről szóló 1999. évi LXIII. törvény 1. § (1) bekezdés a) pontja és (4) bekezdése alapján, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontja [településüzemeltetés (a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása)] és 17. pontja (közreműködés a település közbiztonságának biztosításában) alapján – terhelő közfeladatok ellátásának átvállalása ellenében ingyenesen és 2026.09.01. napjától kezdődő határozatlan – de legfeljebb a közfeladat ellátásának idejéig tartó – időtartamra a Nagykanizsa Megyei Jogú Város Önkormányzata Városrendészet használatába adja a tulajdonában levő nagykanizsai belterületi 1948 hrsz-ú, 8800 Nagykanizsa, Fő u. 8. szám alatti ingatlanban levő 95,19 m2 alapterületű üzlethelyiséget, továbbá a nagykanizsai belterületi 1947/1 hrsz alatti ingatlanon álló, de a 8800 Nagykanizsa, Fő u. 8. szám alatti 95,2 m2 alapterületű helyiségből megközelíthető 46 m2 alapterületű raktár-ingatlant, valamint a Nagykanizsa külterületi 0568 hrsz-ú, kivett üzem megjelölésű 26 172 m2 alapterületű ingatlan jelen előterjesztéshez 5. számú mellékletként csatolt helyszínrajzon jelölt 810 m2 alapterületű részét.

14. dönt arról, hogy Nagykanizsa Megyei Jogú Város Polgármesteri Hivatalából Nagykanizsa Megyei Jogú Város Önkormányzata Városrendészetébe kerülő foglalkoztatottak által, továbbá az átvett feladatok ellátásához használt és az előterjesztés 6. számú mellékletében felsorolt önkormányzati tulajdonú tárgyi eszközök (gépek, berendezések, felszerelések, gépjárművek stb.) és önkormányzati tulajdonú immateriális javak az Önkormányzatot – a közterület-felügyeletről szóló 1999. évi LXIII. törvény 1. § (1) bekezdés a) pontja és (4) bekezdése alapján, valamint a Magyarország helyi önkormányzatairól szóló 2011. évi CLXXXIX. törvény. 13. § (1) bekezdés 2. pontja [településüzemeltetés (a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása)] és 17. pontja (közreműködés a település közbiztonságának biztosításában) alapján – terhelő közfeladatok ellátásának átvállalása ellenében 2026. szeptember 1. napjától kezdődő határozatlan – de legfeljebb a közfeladat ellátásának idejéig tartó – időtartamra a nemzeti vagyonról szóló 2011. évi CXCVI törvény 11. § (13) bekezdése alapján ingyenes használatba (üzemeltetésre) a Nagykanizsa Megyei Jogú Város Önkormányzata Városrendészetéhez kerülnek azzal, hogy az esetleges adófizetési kötelezettség az átadót terheli.

15. dönt arról, hogy Nagykanizsa Megyei Jogú Város Polgármesteri Hivatalából Nagykanizsa Megyei Jogú Város Önkormányzata Városrendészetébe kerülő foglalkoztatottak által, továbbá az átvett feladatok ellátásához használt és az előterjesztés 7. számú mellékletében felsorolt Polgármesteri Hivatali tulajdonú tárgyi eszközök (gépek, berendezések, felszerelések stb.), továbbá a Polgármesteri Hivatal tulajdonában levő immateriális javak a kiválással létrejövő Nagykanizsa Megyei Jogú Város Önkormányzata Városrendészet tulajdonába kerülnek.

16. dönt arról, hogy az ingóságok átadása a 2026. augusztus 31-i fordulónapon megállapított, tárgyi eszközök esetében bruttó-, és nettó értéken történik.

17. felhatalmazza a polgármestert az előterjesztés 8. számú mellékleteként csatolt – az ingatlanok, ingóságok és immateriális javak használatba adására vonatkozó – használati szerződés aláírására.

Határidő:		2026. szeptember 30.
Felelős: 		Horváth Jácint polgármester
(Operatív felelős:	dr. Farkas Roland csoportvezető, vezető jogtanácsos)

18. felkéri a jegyzőt, hogy a Polgármesteri Hivatali tulajdonú tárgyi eszközök (gépek, berendezések, felszerelések, gépjárművek stb.), továbbá a Polgármesteri Hivatal tulajdonában levő immateriális javak számviteli nyilvántartásokban a kiváló Nagykanizsa Megyei Jogú Város Önkormányzata Városrendészet tulajdonaként történő átvezetéséhez szükséges operatív intézkedéseket tegye meg.

Határidő:		2026. szeptember 30.
Felelős:		Horváth Jácint polgármester
(Operatív felelős: Kunics György osztályvezető)

19. dönt arról, hogy Nagykanizsa Megyei Jogú Város Önkormányzata Városrendészet tulajdonába kerülő Polgármesteri Hivatali tulajdonú tárgyi eszközökkel (gépek, berendezések, felszerelések stb.) kapcsolatban fennálló szerződések tekintetében Nagykanizsa Megyei Jogú Város Polgármesteri Hivatala jogutódja 2026.09.01. napjától a Nagykanizsa Megyei Jogú Város Önkormányzata Városrendészet és felkéri a rendészetvezetőt a jogutódlás bejelentésével kapcsolatos operatív intézkedések megtételére.

Határidő:		2026. szeptember 15.
Felelős:		Deák Tamás rendészetvezető

20. dönt arról, hogy a kiválással létrejövő Nagykanizsa Megyei Jogú Város Önkormányzata Városrendészet működésével összefüggésben kötött, a jelen előterjesztés 9. számú mellékleteként csatolt listában szereplő szerződések esetében Nagykanizsa Megyei Jogú Város Polgármesteri Hivatala jogutódja 2026.09.01. napjától a Nagykanizsa Megyei Jogú Város Önkormányzata Városrendészet és felkéri a jegyzőt a jogutódlás bejelentésével kapcsolatos operatív intézkedések megtételére.

Határidő:		2026. szeptember 15.
Felelős:		dr. Gyergyák Krisztina jegyző
(Operatív felelős: Deák Tamás rendészetvezető)

21. felkéri a polgármestert, hogy a soron következő költségvetés módosításban a feladatátvételből adódó változásokat szerepeltesse, és terjessze a közgyűlés elé.

Határidő:		2026. szeptemberi soros közgyűlés
Felelős:		Horváth Jácint polgármester
(Operatív felelős: Kunics György osztályvezető)


Horváth Jácint: A rendeleti javaslatot teszem fel szavazásra.

A közgyűlés 9 igen és 6 nem szavazattal a javaslatot elfogadja és a következő rendeletet alkotja:

18/2026.(VI.29.) számú rendelet

Nagykanizsa Megyei Jogú Város Önkormányzatának Közgyűlése megalkotja 18/2026. (VI.29.) önkormányzati rendeletét Nagykanizsa Megyei Jogú Város Önkormányzata Városrendészet köztisztviselői jogállásának egyes kérdéseiről.

(A rendelet a jegyzőkönyvhöz mellékelve.)


9. Javaslat a Nagykanizsa Megyei Jogú Város Önkormányzata és a Nagykanizsai Városfejlesztő Kft. között kötendő tíz évre szóló Közszolgáltatási Keretszerződés és a részét képező éves Közszolgáltatási Szerződés jóváhagyására (írásban)
Előterjesztő: Horváth Jácint polgármester
Meghívott: Nyeste Péter ügyvezető


Horváth Jácint: Szokásos, minden évben ezt megújítjuk, a TVI jóváhagyta. Van-e kérdés, észrevétel? Nincs, akkor szavazhatunk ennek a határozati javaslatáról.

A közgyűlés 9 igen és 6 nem szavazattal a javaslatot elfogadja és a következő határozatot hozza:

96/2026.(VI.25.) számú határozat

Nagykanizsa Megyei Jogú Város Közgyűlése

1. jóváhagyja a Nagykanizsa Megyei Jogú Város Önkormányzata és a Nagykanizsai Városfejlesztő Kft. között 2026. július 11. napjától 2036. július 10. napjáig tartó határozott időtartamra kötendő, a településfejlesztési feladatok ellátására vonatkozó Közszolgáltatási Keretszerződést az előterjesztés 1. melléklete szerinti tartalommal. A Közgyűlés felkéri a polgármestert a keretszerződés aláírására.

Határidő: 		2026. július 11.
Felelős: 		Horváth Jácint polgármester
(Operatív felelős: 	Nyeste Péter ügyvezető) 

2. 100.000.000 Ft, azaz százmillió forint összegű kompenzációs támogatással elfogadja és jóváhagyja Nagykanizsa Megyei Jogú Város Önkormányzata és a Nagykanizsai Városfejlesztő Kft. között kötendő 2026. évi Közszolgáltatási Szerződést az előterjesztés 2. melléklete szerinti tartalommal. A Közgyűlés felkéri a polgármestert, hogy a Közszolgáltatási Keretszerződés aláírását követően gondoskodjon a 2026. évi Éves Közszolgáltatási Szerződés aláírásáról.

Határidő: Közszolgáltatási Keretszerződés aláírását követően haladéktalanul
Felelős: 		Horváth Jácint polgármester
(Operatív felelős: 	Nyeste Péter ügyvezető)


10. Javaslat Nagykanizsa Megyei Jogú Város Önkormányzata adóoptimalizálási és adótanácsadói feladatainak ellátására (írásban)
Előterjesztő: Horváth Jácint polgármester

Horváth Jácint: Az önkormányzat tekintetében írnánk ki újra ezt a beszerzést. Van- e kérdés, észrevétel ezzel kapcsolatban? Nem látok hozzászólási kérést, akkor szavazhatunk.

A közgyűlés 9 igen és 6 nem szavazattal a javaslatot elfogadja és a következő határozatot hozza:

97/2026.(VI.25.) számú határozat

Nagykanizsa Megyei Jogú Város Közgyűlése

1) dönt arról, hogy az önkormányzat a jelen előterjesztés 1. számú melléklete szerinti megbízási szerződésben foglalt feltételekkel adótanácsadó céget bízzon meg a 2026-2027-2028. adóévekre vonatkozóan az önkormányzat adózási szempontú felülvizsgálatára, adóoptimalizálási és adótanácsadási szolgáltatás nyújtására. A megbízás költségeként jelentkező legfeljebb 3.000.000.- Ft + ÁFA/év/díj 2026. évre eső részének forrása a Nagykanizsa Megyei Jogú Város Önkormányzata 2026. évi költségvetéséről szóló 31/2025. (XII.15.) önkormányzati rendelete 1/11. számú mellékletének dologi és egyéb folyó kiadások során biztosított.

Határidő:		 2026. szeptember 30.
Felelős:		 Horváth Jácint polgármester
(Operatív felelős:	Kunics György osztályvezető, Gazdálkodási Osztály)

2) felkéri a polgármestert, hogy a további években szükséges legfeljebb 3.000.000.-Ft + ÁFA/év/díj forrását a 2027., 2028. és a 2029. évi költségvetésében tervezze meg és szerepeltesse.

Határidő:		éves költségvetési rendeletek elfogadása
Felelős:		Horváth Jácint polgármester
(Operatív felelős:	Kunics György osztályvezető, Gazdálkodási Osztály)

3) felkéri a polgármestert, hogy Nagykanizsa Megyei Jogú Város Önkormányzata adóoptimalizálási és adótanácsadói feladatainak ellátására történő vállalkozásba adáshoz szükséges eljárást a Beszerzési szabályzat rendelkezéseinek figyelembevételével folytassa le azzal, hogy az önkormányzat az alábbi gazdasági társaságoktól kérjen ajánlatot

· Stefano Reddo Pénzügyi, Számviteli Szolgáltató és Könyvvizsgáló Kft., 9024 Győr, Csokonai utca 12. fszt. 1. (ügyvezető: Lukácsi István)
· „Adóorvos” Könyvvizsgálói Bt., 8754 Galambok, Rózsa u. 35. (ügyvezető: Angyalosi Dániel)
· PANNONCONSULT Könyvvizsgáló és Pénzügyi Tanácsadó Kft., 8800 Nagykanizsa, Teleki u. 19. (ügyvezető: Kurucz Attila)

Határidő: 		2026. szeptember 30.
Felelős:		Horváth Jácint polgármester
(Operatív felelős:	Tárnok Ferenc osztályvezető)


11. Javaslat "Okos zebra - gyalogosvédelmi rendszer" kiépítésének támogatására vonatkozó pályázat benyújtására (írásban)
Előterjesztő: Horváth Jácint polgármester

Horváth Jácint: Ugye ebben a konstrukcióban korábban már építettünk ki egy okos zebrát, most a Teleki úton autóbuszmegállónál javaslatként ez a helyszín szerepel az előterjesztésben. Kellene pályázni ahhoz, hogy esetleg a Generali hozzájáruljon. Szabó Szilárd frakcióvezető úr Öné a szó.

Szabó Szilárd: Köszönöm a szót. Tisztelt Közgyűlés. Hogy idézzek valakit közülünk, hogy örülök, hogy sokan megvilágosodtak, leesett a tantusz, többet nem idézek. 2020. júniusában körülbelül majdhogynem ugyanebben a közgyűlési közösségben volt itt egy előterjesztés, ugyancsak okos zebra, gyalogosvédelmi rendszer kiépítése címmel, pontosan ugyanebben a Generalis pályázati lehetőségben, talán forintra ugyanebben az összegben. Az én előterjesztésem volt, és akkor Önök ezt nem támogatták, Polgármester úr, Ön sem, meg a többi ÉVE képviselő sem, és akkor ez nem valósulhatott meg. Nemcsak az én sajnálatomra, hanem a városban élők szomorúságára sem, mert Önök olyan döntést hoztak, ami politikai döntés volt és nem az itt lakók érdekét és a balesetmentes közlekedést vagy balesetmentesebb közlekedést támogatták. Én nagyon örülök, hogy akkor ez megvalósulhatott, köszönhetően mellettem ülő Balogh László akkori polgármesternek, aki a COVID-ban tovább engedte ezt és sikeresen megnyertük a pályázati forrást és meg is valósulhatott ez az okoszebra a Kalmár utcában, ami azóta is hál istennek működik kisebb megszakításokkal, mert vannak problémák, de nekem az információm az, hogy itt az áramellátási részen a kezdetektől fogva nem, nem stabil és nem megfelelően biztosított. Maga a rendszer az üzemképes. Szóval örülök, hogy ez megvalósulhatott. Két helyszínt javasoltam akkor jómagam is, a Kalmár utcát és amit most van az előterjesztésben, a Teleki utcai ugye két problémás gyalogátkelőhely. Talán-talán elmondhatjuk, hogy azóta nem történt baleset egyik helyszínen sem és remélem, nem is fog, sőt, más helyszíneken sem. Úgyhogy azzal zárnám csak a mondandómat, hogy én természetesen támogatni fogom ezt, mert nem az a lényeg, hogy ki terjeszti elő, hanem hogy mi célt szolgál és egy városvezetőnek úgy gondolom, hogy nem politikai, hanem döntéseket és nem aszerint kell a gombokat nyomni, hanem azt, hogy mi a város és mi az itt lakók érdeke. Úgyhogy remélem, hogy még nagyon sok hasonló pályázaton, akár okos zebra, akár más, tudok majd igennel szavazni. Köszönöm a szót.

Horváth Jácint: Köszönöm szépen. Dr. Károlyi Attila elnök úr, Öné a szó.

Dr. Károlyi Attila: …(mikrofon nélkül beszél)

Horváth Jácint: Köszönöm szépen! Akkor több hozzászólás nincs, nem látok vitát, lezárom. Köszönöm szépen! Valóban jók a statisztikák, ahol eddig telepítettünk akkor zebrát, Balatoni úton, ahol még tovább tervezünk ugye a projekt keretében is telepíteni, illetve a Telekin már van egy, ez most remélhetőleg ezen a veszélyes gyalogátkelőhelyen is, és még igény lenne többre is, úgyhogy remélem, hogy a jövőben is fogunk ilyen javaslatokkal még élni. Én is köszönöm szépen a hozzászólásokat. Szavazhatunk az előterjesztésben a határozati javaslatról.

A közgyűlés 15 igen (egyhangú) szavazattal a javaslatot elfogadja és a következő határozatot hozza:

98/2026.(VI.25.) számú határozat

Nagykanizsa Megyei Jogú Város Közgyűlése dönt a Generali a Biztonságért Alapítvány által kiírt, "Okos zebra - gyalogosvédelmi rendszer" kiépítésére vonatkozó pályázat benyújtásáról a Teleki utca 38. szám előtti kijelölt gyalogos-átkelőhely helyszínét megjelölve, az 50 %-os önrész vállalásával a 2026. évi költségvetésben külön soron rendelkezésre álló 3 000 eFt összeg erejéig. Felkéri a polgármestert a pályázat benyújtásával kapcsolatos intézkedések megtételére.

Határidő: 		2026. július 31.
Felelős:		Horváth Jácint polgármester
(Operatív felelős:	Tárnok Ferenc osztályvezető)


12. Beszámoló a Nagykanizsa – Surd - Zalakomár Szociális Társulása 2025. évi feladatellátásáról, a Társulás működéséről, a Társulási Tanács munkájáról, a közösen fenntartott intézmény tevékenységéről (írásban)
Előterjesztő: Horváth Jácint polgármester
Meghívott: dr. Tóth-Bagó Mónika intézményvezető

Horváth Jácint: Tisztelettel köszöntöm elnök urat! Van hozzáfűzés? Nincs. Köszönöm szépen! A közgyűlés tagjait kérdezem, nincs hozzászólás, akkor szavazhatunk a beszámolóról.

A közgyűlés 15 igen (egyhangú) szavazattal a javaslatot elfogadja és a következő határozatot hozza:

99/2026.(VI.25.) számú határozat

Nagykanizsa Megyei Jogú Város Közgyűlése a Nagykanizsa – Surd – Zalakomár Szociális Társulása 2025. évi feladatellátásáról, a Társulás működéséről, a Társulási Tanács munkájáról, a Nagykanizsai Egyesített Szociális Intézmény 2025. évben végzett tevékenységéről készült beszámolót elfogadja, egyben megköszöni az intézmény jó színvonalon végzett, elkötelezett szakmai munkáját.


13. Beszámoló a Nagykanizsai Turisztikai Hivatal és Információs Iroda 2025. évi tevékenységéről (írásban)
Előterjesztő: Horváth Jácint polgármester
Meghívott: Bali Veronika irodavezető

Horváth Jácint: Tisztelettel köszöntöm Bali Veronika irodavezető asszonyt. Kérdezem, hogy van-e kiegészítés a leírt anyaghoz képest? Nincs. Köszönöm szépen! Kérdés képviselőtársak részéről vagy észrevétel? Radics Bálint képviselő úr Öné a szó.

Radics Bálint: Tisztelt Polgármester úr, tisztelt közgyűlés! Kedves Vera! Én először is szeretném megköszönni a Tourinform Irodának az áldozatos munkáját, hiszen évről évre szívvel-lélekkel segítik a idelátogató turistáknak a tájékozódását, programtervezését és nagyon sajnálom, hogy a korábbi években nem lehetett nagyobb támogatást adni a Tourinform irodának, hiszen hogyha magasabb költségvetéssel tudnának gazdálkodni, akkor valószínűleg, hogy még több tevékenységet tudnának bevezetni, hiszen a jelenlegi költségvetés nem engedi meg például új kiadványoknak a szerkesztését. A marketingtevékenységeik az úgy látom, hogy nagyon alacsonyak. Tehát nincsen arra mód nekik a jelenlegi költségvetéssel, hogy magasabb minőséget úgymond tudjanak szolgáltatni. És én ugye mivel, hogy a tavalyi évben megújult az iroda, köszönhető a Kisfaludy Programban lévő pályázati támogatásnak, én azt gondolom, hogy el kellene azon gondolkodni, hogy esetleg a szervezetet is megújítani, akár úgy, hogy nem önkormányzati működésben folytatná tovább az iroda, hanem önálló költségvetési szervként, tehát akár egyesületként vagy pedig nonprofit kft-ként, hiszen így jóval nagyobb támogatást tudna becsatornázni. Várhatóak uniós támogatások és nemcsak itt helyben Nagykanizsán, hanem a térségben is, hiszen nagykanizsai Tourinform Iroda nemcsak Nagykanizsát képviseli, hanem az egész dél-zalai térséget. És ahhoz, hogy itt az 50 ezer idei látogatóból legyen mondjuk 75 ezer, vagy akár 100 ezer mondjuk a következő 10 évben, ahhoz mindenképpen egy összefogó térségi turisztikai szolgáltatásra lenne szükség, aminek alapvetően a nagykanizsai Tourinform iroda lehetne a bázisa. Úgyhogy énnekem az a kérésem Polgármester úrhoz, hogy ezt vizsgálják meg a következő időszakban és hogyha van erre úgymond igény, akkor lépjük meg és próbáljuk meg a Tourinform irodát úgymond feltőkésíteni, hogy még több programot és még több marketing tevékenységet tegyen azért, hogy Nagykanizsán ne csak ukrán turisták legyenek, akik mennek tovább a tengerpartra, mert az 50%-a az idelátogatóknak az ebből tevődik ki, hanem számos olyan turista is érkezzen, aki akár 2-2 napot, 3 napot eltölt itt és kulturális programokon, múzeumlátogatásokon és aktív turisztikai szolgáltatásokat vesznek igénybe. Köszönöm szépen.

Horváth Jácint: Igen, köszönöm szépen! Ugye intézményként működnek, de alapvetően nyilván lehet más forma. Ugye vannak más formák az országban, ahol még nagyobb az önállóság vagy még más módon tudnak működni. Egyes, több turistával rendelkező városban, akár, ha Sopront említem vagy másik városokat, ahol akár önálló cégként is, mással egybevonva, de önálló cégként is működhetnek ilyenek, vagy egyesület keretek között is van rá példa valóban nagyon sok fajta. Örülünk annak, hogy az infrastruktúrafejlesztés valóban tavaly meg tudott valósulni, exkluzív Tourinform irodánk van most már több szolgáltatással. Az invitatív kiadvány ugye készül, vagy kész van? Már készül, készül. Tehát készül egy invitatív kiadványunk, tehát erre az idei évben már forrást biztosítottunk a Tourinform számára, hogy gazdagítsuk, illetve kettő könyvvel is gazdagodunk, az egyik már elkészült, a másik az folyamatban van. Remélhetőleg heteken belül elkészül a városról mind a kettő fotós könyv. Tehát hogy legyenek olyan kiadványaink, amelyeket tudnak vinni akár a Tourinform irodából, akár reprezentatív célokra is rendelkezésre állnak ezek. Így aztán lépünk előre. Folyamatos a kapcsolat helyi termelőkkel, akikkel helyi termékeket tudunk ugye árusítani, illetve közvetíteni a Tourinform irodában elég széles a kínálat, én azt mondom ezekből a termékekből, ajándéktárgyakból helyben. Mi magunk is, a hivatal is szokott vásárolni, hiszen amikor egy-egy vendég számára szükséges ilyent megtenni. És igen, hát a turistáink nagy része az jelen pillanatban ugye átutazó turista, ezek közül is a legtöbb az ukrán turista, de nyáron is jellemző ugye az egyéjszakás itt tartózkodás, amikor a tengerpartra oda-vissza itt egy éjszakára megállnak az átutazó vendégek, jellemzően csehek, lengyelek ugye városban és akkor itt éjszakáznak. Megpróbálunk ugye rendezvényekkel is rásegíteni. Tavaly volt néhány nagy rendezvényünk, például mondjuk a Fit kid Európa-bajnokság, ahol több száz vendég volt, vagy talán ezernél is több vendég volt. Ma volt pont egy egyeztetés arról, hogy jövőre egy olyan világbajnokságot hozunk Nagykanizsára, amely küzdősportvilágbajnokság lenne és körülbelül kétezer résztvevővel, tehát tényleg, amelyek kicsit az itteni kereskedők, az itteni vendéglátóknak is és 5-6 napos rendezvényekről van szó, tehát nem egy két napos dolgokról. Ez megy ugye egyrészt megtölti a kanizsai szálláshelyeket, de nyilván Kanizsa nem elég hozzá, ezért kooperációban Zalakarossal együttműködünk ezen rendezvények szervezésében. Ez is most már elkezdett kialakulni az elmúlt években, úgyhogy viszonylag jó a kapcsolat és jó az együttműködés e téren. Amit még megemlítenék ezen beszámolók kapcsán, ha már egy kicsit belementünk, hogy a Kanizsa-kártya kapcsán ugye amit az előterjesztésben is írunk, hogy itt azért jelentős fejlesztésre lenne szükség. Remélem, hogy ebben is tudunk a következő időszakban lépni és hát igazából tényleg a szolgáltatások bővítésében is akár. Úgyhogy köszönöm szépen a hozzászólást. Köszönöm szépen a munkát én is, és ha nincs több hozzászólás, akkor szavazhatunk az előterjesztésről.

A közgyűlés 15 igen (egyhangú) szavazattal a javaslatot elfogadja és a következő határozatot hozza:

100/2026.(VI.25.) számú határozat

Nagykanizsa Megyei Jogú Város Közgyűlése a Nagykanizsai Turisztikai Hivatal és Információs Iroda 2025. évi működéséről szóló beszámolóját elfogadja és megköszöni az intézmény 2025. évi munkáját.


14. Tájékoztató a Polgármesteri Hivatal 2025. évi munkájáról (írásban)
Előterjesztő: Horváth Jácint polgármester

Horváth Jácint: Kérdezem jegyző asszonyt, hogy van-e kiegészítése szóban? Nincs. Van-e kérdés, észrevétel a képviselőtársak részéről? Nem látok ilyet, akkor kérem, szavazzunk!

A közgyűlés 13 igen és 2 tartózkodás szavazattal a javaslatot elfogadja és a következő határozatot hozza:



101/2026.(VI.25.) számú határozat

Nagykanizsa Megyei Jogú Város Közgyűlése a Polgármesteri Hivatal 2025. évi munkájáról készült, az előterjesztés mellékletét képező tájékoztatót elfogadja, egyben megköszöni jó színvonalon végzett, elkötelezett szakmai munkájukat.


15. Polgármesteri tájékoztató (írásban)
Előterjesztő: Horváth Jácint polgármester

Horváth Jácint: Ígértem, hogy itt lesz egy módosításunk, ugyanis az egyik napirendi pontban még az eredetileg kiküldött anyagban szerepel Semjénháza település kiválása a fogorvosi ügyelet kapcsán. Időközben Semjénháza meggondolta magát az elmúlt héten és szeretne mégis csatlakozni az ügyelethez, úgyhogy ezt az erről szóló határozati javaslatot én visszavonom az előterjesztésből. Ehelyett egy új határozati javaslatot, bocsánat, alapító okirat módosítást visszavonom, igen, ami az alapellátási intézmény alapítók okirata lett volna, ezt visszavonom, ezt a módosítást. Helyette el kell fogadnunk a most kiosztott határozati javaslatot, amely arról szól, hogy Semjénházát befogadjuk-e július 1. naptól, merthogy június 30-án van a felmondás utolsó napja, tehát július 1-től szűnne meg tulajdonképpen a szolgáltatás és e kapcsán pedig megkötjük vele a megállapodást szintén július 1. napjától. Úgyhogy ez lenne az a határozati javaslat, Önök előtt van írásban, amelyet hozzáfűznék. És akkor, ha nincs kérdés, észrevétel, akkor egyben feltenném szavazásra az összeset.

A közgyűlés 9 igen és 6 tartózkodás szavazattal a javaslatot elfogadja és a következő határozatot hozza:

102/2026.(VI.25.) számú határozat

Nagykanizsa Megyei Jogú Város Közgyűlése

1. [bookmark: _Hlk197515076]155/4/2022.(V.26.), 140/10/2/2025.(IX.17.), 4/2/2026.(I.22.), 5/2026.(I.22.), 23/32/3/2026.(II.19.), 27/2026 (II.19.), 33/2026.(III.19.), 48/2/2026.(III.19.), 54/2026.(III.19.), 61/2026.(V.14.), 62/2026.(V.14.), 63/2026.(V.14.), 64/1,6/2026.(V.14.), 66/2026.(V.14.), 67/2026.(V.14.), 70/2026.(V.14.), 73/2026.(V.14.), 76/2026.(V.14.), 77/2026.(V.14.), 78/13/2026.(V.14.), 78/15/2026.(V.14.), 80/2,4/2026.(V.14.), 82/2026.(V.14.), 83/1,5/2026.(V.14.), 84/1/2026.(V.14.), 85/1,3,4/2026.(V.14.), 86/1/2026.(V.14.), 87/1/2026.(V.14.), 88/2026.(V.14.), 89/1, 3-5/2026.(V.14.) számú határozatok végrehajtásáról szóló jelentést elfogadja.

2. a 78/6/2026.(V.14.) számú határozat - Javaslat a Batthyány Középiskoláért Alapítvány támogatására - végrehajtásának határidejét 2026. június 30. napjáig meghosszabbítja.

3. a 78/7/2026.(V.14.) számú határozat - Javaslat a „Cserháti Iskoláért” Alapítvány támogatására - végrehajtásának határidejét 2026. június 30. napjáig meghosszabbítja.

4. a 254/23/2/2022.(IX.07.) számú határozat- A Csónakázó-tó környéke és vízterülete használati rendjének szabályozása- hatályon kívül helyezi.

5. 1.500.000 Ft vissza nem térítendő támogatást biztosít a Nagykanizsai Honvéd Kaszinóért Alapítvány számára a Tölgyfa téri piknik megrendezéséhez. A támogatás forrása Nagykanizsa Megyei Jogú Város Önkormányzata 2026. évi költségvetésének 1/13. számú mellékletében szereplő „Polgármesteri keret” előirányzat.

A Közgyűlés felkéri a polgármestert, hogy az átutalásra vonatkozó támogatási szerződést írja alá.

Határidő: 		2026. június 30.
Felelős:		Horváth Jácint polgármester
(Operatív felelős: 	dr. Nemesné dr. Nagy Gabriella osztályvezető
Kunics György osztályvezető)

6. 
1. dönt arról, hogy az egészségügyi alapellátásról szóló 2015. évi CXXIII. törvény 5. §. (1) bekezdés c.) pontjában meghatározott fogászati alapellátáshoz kapcsolódó fogászati ügyeleti tevékenység ellátására 2026. július 01. napjától megállapodást köt Semjénháza község önkormányzatával.

2. felhatalmazza a polgármestert 129/3/2025.(IX.17.) számú határozattal jóváhagyott fogászati ügyeleti tevékenység ellátására vonatkozó biankó megállapodás megkötésére azzal, hogy a megállapodás 3. (szerződés időtartama) és 7.6 (korábbi szerződések hatályvesztésének napja) pontjai a 2026. július 01. napjától történő feladatellátásra tekintettel megfelelően módosulnak.

Határidő: 		2026. július 10. (szerződés megkötése)
Felelős: 		Horváth Jácint polgármester
(Operatív felelős: 	Stimeczné dr. György Bernadette)

7. az önkormányzat 2025. évi ingatlanértékesítéséről és hasznosításáról szóló beszámolót elfogadja.

Határidő:		2026. június 25.
Felelős:		Horváth Jácint polgármester
(Operatív felelős: 	Tárnok Ferenc osztályvezető)

8. dönt a 12/2025. (I.30.) számú határozatával jóváhagyott „Beszerzési Szabályzata az Önkormányzat és a Polgármesteri Hivatal közbeszerzési értékhatár alatti beszerzéseire” 1. számú módosításáról a 4. számú mellékletben rögzített tartalommal. Felkéri a jegyzőt a Beszerzési Szabályzat 1. számú módosításának aláírására.

Határidő: 	 	2026. június 30.
Felelős: 		dr. Gyergyák Krisztina jegyző
(Operatív felelős: 	Tárnok Ferenc osztályvezető)

9. dönt arról, hogy jelen előterjesztés 5. számú melléklete szerint Nagykanizsa Megyei Jogú Város Polgármesteri Hivatala 2026. évi éves módosított Közbeszerzési Tervét elfogadja.

Határidő:		2026. július 15. (nyilvánosság biztosítására)
Felelős:		Horváth Jácint polgármester
(Operatív felelős: 	Tárnok Ferenc osztályvezető)

10. a településrendezési célok megvalósításához szükséges ingatlanokat érintő elővásárlási jogról szóló 2/1999. (I. 26.) önkormányzati rendelete 4. § (9) bekezdésében biztosított hatáskörében dönt arról, hogy Nagykanizsa Megyei Jogú Város Önkormányzata a Nagykanizsa belterület 152 hrsz-ú, természetben a 8800 Nagykanizsa, Magyar u. 38. szám alatt levő, 3.137 m² alapterületű kivett lakóház, udvar, gazdasági épület megjelölésű ingatlan 24.689.907 Ft vételáron történő értékesítése tárgyában  Czulek Jenő eladó és a RÓ-BAU Invest Ingatlanfejlesztő és Szolgáltató Kft. vevő között 2026.05.08. napján megkötött adásvételi szerződésben foglalt feltételekkel az elővásárlási jogával élni nem kíván. Felhatalmazza a polgármestert az elővásárlási jog gyakorlásáról lemondó nyilatkozat aláírására.

Határidő (a nyilatkozat megküldésére):	2026. július 10.
Felelős:			Horváth Jácint polgármester
(Operatív felelős:		Tárnok Ferenc osztályvezető)

11. dönt arról, hogy a Kanizsai Kulturális Központ Móricz Zsigmond Művelődési Ház intézményegységét 2026. szeptember 01. és 2031. június 15. között bérbe adja a FUND Cigány Alapfokú Művészeti Iskola (székhely: 7629 Pécs, Pákolitz István u. 33., OM azonosító: 201709, Adószám: 18318096-1-02) részére, azzal, hogy a bérleti díj összegének meghatározása a Kanizsai Kulturális Központ Terembérleti és Eszközbérleti Szabályzata 1. számú függeléke szerint történik. 

Határidő:		2026. augusztus 31.
Felelős:		Horváth Jácint polgármester
(Operatív felelős:	Kovácsné Mikola Mária igazgató)

12. felhatalmazza a polgármestert, hogy folytasson egyeztetéseket Nagykanizsa Térsége Önkormányzati Társulással a 2023. december 31. nappal történt kiválással összefüggésben Nagykanizsa Megyei Jogú Város Önkormányzatát megillető vagyon kiadásával, továbbá egy esetleges – legkorábban 2027. július 01. napjával kezdődő - társulási tagság lehetőségével és feltételeivel kapcsolatban.
Felkéri a polgármestert, hogy az egyeztetések eredményéről tájékoztassa a közgyűlést.

Határidő:			2026. novemberi soros közgyűlés
Felelős:			Horváth Jácint polgármester
(Operatív felelős: 	dr. Termecz Marianna aljegyző)





13. 
1.	a 33/2026. (III.19.) határozatát hatályon kívül helyezi.

2.	az Önkormányzat nevében elfogadja a felajánlott „Kanizsa Múzsája” című, süttői mészkő talapzaton álló bronz szobrot, egyidejűleg tiszteletét és háláját fejezi ki Szakacsits Szabolcs Úr, adományozó részére a nagyvonalú felajánlásáért.

3.	dönt a „Kanizsa Múzsája” című, süttői mészkő talapzaton álló bronz szobor 2. számú melléklet szerinti tervdokumentációban rögzített megjelenéssel és a Nagykanizsa belterület 1960/8 hrsz-ú közterületen a tervdokumentációban megjelölt helyen történő elhelyezéséről.

4.	felkéri a polgármestert, hogy a szobor terv szerinti alapozási és környezetalakítási munkáit a Nagykanizsa Megyei Jogú Város Önkormányzata 2026. évi költségvetéséről szóló 31/2025. (XII.15.) önkormányzati rendelet 1/14. melléklet “Kanizsa Múzsája szobor talapzata” során rendelkezésre álló forrás terhére végeztesse el.

Határidő:		2026. július 31.
Felelős:		Horváth Jácint polgármester
(Operatív felelős:	Tárnok Ferenc osztályvezető) 

5.	felkéri a polgármestert, hogy az ajándékozási szerződést a felajánlóval kösse meg.

Határidő: ajándékozási szerződés aláírása: 2026. szeptember 30. 
Felelős:		Horváth Jácint polgármester
(Operatív felelős: 	Dr. Farkas Roland csoportvezető, vezető jogtanácsos)

14. 
1. egyetért a Nagykanizsa belterület 1958 hrsz-ú, természetben a Nagykanizsa, Ady u. 1. szám alatti ingatlanban található – a Nagykanizsa Vagyongazdálkodási és Szolgáltató Zrt.  3497/26. iktatószámú megkereséséhez mellékelt alaprajzon feltüntetett – mindösszesen 189 m2 alapterületű, nem lakáscélú helyiségcsoportnak (ingatlanrésznek) a Tuxera Aquaprofit Nagykanizsai Sakk Klub (székhely: 8800 Nagykanizsa, Sabján Gyula utca 3., adószáma: 18958018-2-20, nyilvántartási száma: 20-02-0001286) részére 2026. július 01. napjától 15 év határozott időtartamra, sakk klub működtetése céljára, éves inflációkövető 1000,-Ft+Áfa/m2/hó, azaz bruttó 1270,-Ft/m2/hó összegű bérleti díjon történő közvetlen bérbeadásával.

2. a Polgári Törvénykönyvről szóló 2013. évi V. törvény 3:112. § (3) bekezdés alapján felkéri Kámán Lászlót, a Nagykanizsa Vagyongazdálkodási és Szolgáltató Zrt. (8800 Nagykanizsa, Garay u. 21.) vezérigazgatóját a bérleti szerződés megkötésére.

Határidő:		2026. július 01.
Felelős:		Horváth Jácint polgármester
(Operatív felelős:	Kámán László vezérigazgató)

15. a Magyarország helyi önkormányzatairól szóló 2011. évi CLXXXIX. törvény 80. § (3) bekezdésének hatályon kívül helyezését tartalmazó módosításának hatálybalépése napjával hatályon kívül helyezi a 107/2025. (VI. 26.) számú közgyűlési határozat alpolgármesterek költségtérítésének megállapítására vonatkozó 3. és 5. pontját.

16. a fontosabb intézkedésekről, eseményekről szóló tájékoztatót tudomásul veszi.


16. Interpellációk, kérdések

Horváth Jácint: Szólítani fogom képviselőtársaimat a jelentkezés sorrendjében. Elsőként Gábris Jácint képviselő úr, Öné a szó.

Gábris Jácint: Tisztelt polgármester úr, tisztelt közgyűlés! Nekem, ha jól számolom, akkor 4 kérdésem lenne. Az első kérdésem az, hogy hol tart, tisztelettel érdeklődöm, illetve a lakók is érdeklődnek, hogy a helyszínelést követően, helyszíni bejárást követően mi a távlati elképzelés azokkal a gyalogátkelőkkel, amelyeket terveztünk is az Űrhajós utca azon részén, amit ugye a Tungsramhoz vezető szakaszon terveztünk volna, ott a kereszteződésben a jelenleg is még működő autóbuszmegállóhoz? A másik az pedig ott az Űrhajós-Nádas-Major utca kereszteződése a Palin irányába. Ugye ott sincsen átkelő és ezt ugye többször nehezményezték. Mind a 2 csomópontban sikerült egyébként fél eredményt elérni, mert ugye térfigyelő kamerákat sikerült telepíteni, tehát azzal már nem vagyunk adósak, viszont a gyalogátkelőkkel igen, hogy ezek mire várhatóak, hol tartanak, milyen szinten vagyunk, hogy ütemezés szempontjából lakók is lássák, hogy nagyjából mire számíthatnak? Palinban a hát szokásos érdeklődés, most már talán sikerül most elmozdulni majd az ominózus járda kérdése, ugye a külső játszótérhez, ott az Alkotmány utcán tudnak sajnos csak közlekedni a családok, ott kint Palinnak a szélén. Hát ugye ott probléma volt, mert ami volt ideiglenes járda az, mint kiderült magánterületnek a része és nyilván az új tulajdonosok azt nem adták át közcélra. Úgyhogy ebből adódóan el kell gondolkodni, hogy hogy tudjuk hosszú távon megoldani majd a biztonságos közlekedését a családoknak. Visszatérő kérdés a zajvédő fal. Hát ez ugye minden évben problémaként jelentkezik, az a kérése a lakosoknak, hogy újra próbáljuk meg felvenni a kapcsolatot, hátha most sikerül valamilyen eredményt elérni annak a kiépítése kapcsán, mert változatlanul a hanghatások negatívan érintik az ott lakókat. 

Az orvosi rendelő felújításával kapcsolatosan ott is egy ilyen ütemezés kérdés, hogy nagyjából mire lehet számítani, melyik orvosi rendelő hogyan, várhatóan mikor kerül felújításra? Tudom, hogy nem egyszerű kérdések ezek, meg sok mindennek a függvénye, de ott is, hogy rálássunk, hogy nagyjából ütemezés szempontjából hol tartunk. Köszönik a lakók, ki lett építve egy ilyen ideiglenes korlát ott a veszélyes árok mentén az Alkotmány 77/A, azt hiszem annál a szakasznál. Az a kérésük, hogyha ez egy ilyen festést kaphatna, vagy valamilyen környezet számára is egy szebb megjelenést, akkor azt még megköszönnék, meg az a kérdés, hogy nem lehet -e ezt beljebb tenni, mert hogy veszélyesnek tartják abból a szempontból, hogyha nagy áradás van, akkor lehet, hogy ezt ki fogja mosni, nem tudom, ezt gondolom majd időben sikerül megvizsgálni aztán. Köszönöm szépen.

Horváth Jácint: Köszönöm szépen, írásban fogunk mindegyikre válaszolni. A zajvédő fal esetében ugye Koncesszor most a felelős ezért a dologért, már korábban kikerült. A következő kérdező Balogh László polgármester úr lesz.

Balogh László: Tisztelt polgármester úr, tisztelt közgyűlés! Három kérdésem lesz. Zemplén Győző világhíres fizikusunk emléktáblája a Széchenyi tér 2. szám alatti szülőházán meglehetősen rossz állapotban van, rajta a szöveg szinte nem is olvasható. Hadd idézzem mégis a márvány emléktáblán lévő feliratot: Ebben a házban született Dr. Zemplén Győző 1879-1916, az elméleti fizika professzora, a folyadékok és az elektromos tér mozgásának nagy hírű kutatója. Nevét a lökéshullámokra vonatkozó Zemplén-tétel őrzi. Városunk neve, szülötte, megérdemelné, hogy legalább a betűk kifestésével javítsuk az emléktábla állapotát. Tisztelettel kérem a polgármester urat, a várost, szakszerűen segítsen ebben. A keleti városrész könyvbarátai kerestek meg, akik aggódnak, hogy megszűnik a szolgáltatóházban a Halis István Városi Könyvtár fiókkönyvtára. Ez így van, de nem megszűnésről van szó egyébként, hanem véglegesen átköltözik a fiókkönyvtár a Nyugdíjasházba. Itt kisebb helyen lesz, de akár nagyobb elérhetőséggel. Tisztelettel kérem a polgármester urat, adjon erről bővebb tájékoztatást. Mindezt a könyvbarátok megnyugtatása és a kulturális értékeink védelme érdekében kérem. Tegnap éjszaka csőtörés volt ismét a Vörösmarty utcában. Ez része az évi 10-12 rendesen bekövetkező csőtörésnek az itteni 1920-as évekből származó csatornahálózatban. A problémát reggelre megoldották a vízmű szakemberei. Nagyon köszönjük! És egyébként vannak még ennél rosszabb állapotú csatornaszakaszok is a városban, ugye tudunk róla. De hadd kérdezzem ismét, miért nem költünk ezen vaskos problémahalmaz megoldására? Bővebben: Forrás lehetne például az a nem tervezett ingatlanértékesítésből - most például Úttörőház és kollégium - származó 393.000.000 forintos bevételi többlet a költségvetésben. Egy felvetés, tisztelettel kérem, hogy legyen rá reakció. Köszönöm szépen!

Horváth Jácint: Köszönöm szépen! Egy dologra, csak a könyvtárra reagálnék, valóban nem szűnik meg, költözésről van csupán szó. Nagyon gazdaságtalan és rossz állapotú az az ingatlan, ahol jelen pillanatban van a könyvtár. Rengeteg plusz energia fogy el és nyáron pedig hatalmas a hőség bent, ráadásul emeleten is van, most földszintre kerül egy normális, nagyon szép helyiségbe, ott a Nyugdíjasházban találtunk egy szép helyet neki, ahol tovább fog üzemelni, és a szolgáltatás továbbra is fennmarad a keleti városrészben. Úgyhogy köszönöm szépen, de írásban is mindegyikre meg fogjuk adni a választ, illetve igyekszünk javítani a táblát is. Köszönöm szépen! Bizzer András a következő, Öné a szó képviselő úr.

Bizzer András: Tisztelt polgármester úr, tisztelt közgyűlés! Én polgármester úrtól szeretném megkérdezni, hogy a jövőben terveznek-e változtatni, illetve javítani a fűnyírási gyakorlaton? hiszen én azt gondolom, hogy Önök is, meg mi képviselők is rengeteg panaszt kaptunk az elmúlt időszakban a fűnyírással kapcsolatban a város területein. Főleg a keleti városrészben lehetett tapasztalni azt, hogy most júniusban gyakorlatilag térdig érő fű volt nagyon sok területen. Sajnálatos módon a játszótereken is, az iskolák közelében is, a járda mellett közvetlenül óriási fű volt, a kutyasétáltatóknak is ez problémát jelenthet akár. Tehát áldatlan állapotok voltak a közterületeinken és kérdezem, hogy ezeken az állapotokon Ön, polgármester úr kíván-e javítani a jövőben? Én szerintem mindenképpen javítani kellene, nem szabadna ennyire elhanyagoltnak hagyni Nagykanizsa közterületeit. És értem én azt, hogy most egy újítást bevezetett polgármester úr, és ugye csatlakozott a város a „vágatlan május” akcióhoz, de én szerintem a vágatlan május az nem azt jelenti, hogy vágatlan június is van. Illetve a vágatlan május sem lett úgy megvalósítva az én véleményem szerint, ahogy a nagykönyvben meg van írva, hiszen a vágatlan május is azt jelenti, hogy mondjuk a járdák mellett egy méter távolságban lenyírják a füvet, hogy mondjuk az iskolák mellett lenyírják a füvet hiába van vágatlan május, és egyébként a játszótereken is lenyírják a füvet, hiába van vágatlan május, illetve júniusban tényleg elszabadult a pokol a fűnyírási helyzettel kapcsolatban, az végképp szerintem magyarázhatatlan. Arra kérem polgármester urat, hogyha ilyen helyzet áll elő, hogy ennyire nem képesek levágni a füvet Nagykanizsa területein, akkor legalább arra figyeljenek oda, hogy legalább a játszóterek körül nyírják le mindenhol a füvet rendesen, mert ugye ezzel a gyermekeinket védjük, hisz nem szeretné szerintem egyetlen szülő sem azt, hogy a gyereke ott játszik a játszótéren és a magas fű miatt mondjuk kullancsos lesz. Tehát ilyen dolgokra is kell gondolni polgármester úr. Úgyhogy kérem, legalább a játszóterek környékén nyírják le a füvet, hogyha nem képesek az egész várost egyébként rendben tartani. De nyilván arra kellene törekedni polgármester úr, hogy az egész város területe fűnyírási helyzet szempontjából rendbe legyen tartva, mert a nagykanizsai emberek nem ezeket az állapotokat szokták meg, amiket most júniusban lehetett tapasztalni. Köszönöm szépen!

Horváth Jácint: Köszönöm szépen nagyon szakmai hozzászólását. Nézze, kettő együtt nem megy. Vagy ökológiai szempontból kezdünk el gazdálkodni, nézzen ki, 30 fok van és még jövő héten is 30 fok lesz, harmincok fölötti. Ki fog égni. Ma amit levágunk, az jövő héten az tiszta sárga lesz. Azért küzdünk, hogy zöld maradjon-e a fű? Azért küzdünk, hogy mély legyen a gyökérzete, hogy nagy legyen a zöld tömege, hogy minél tovább fönnmaradjon a fű, vagy azért küzdünk, hogy július végére tiszta sárga legyen az egész város? A kettő együtt nem fog menni, nem fogunk tudni locsolni az összes közparkunkban és az összes zöldterületen, ez nem fog menni. Azért csatlakoztunk a „vágatlan május”-hoz, pontosan azért, hogy javítsuk ezt a helyzetet. Nyilván nagy a fű. Én tudom. Főleg eső után, esőben nem tudnak dolgozni a kollégák továbbra sem. Amikor esős nap volt, nem tudtak dolgozni. Június elején elkezdték a 3. kaszálást, mondom a 3. kaszálást. Igyekeztünk a játszótereket mindig tisztán tartani, nem mindig sikerült, nem mindegyiket, de 1-2 nap múlva mindegyik le lett vágva. Tehát az a baj, hogy ilyenkor a fű 2- 3 nap alatt akkorát nő, ugye ebben a Medárd környéki időszakban, hogy ezt nem lehet, a négy hetes kaszálási ciklust nem tudja kivárni és négy hetes kaszálási ciklusaink vannak. Most végzünk a 3. kaszálással a héten, jövő hét elején a keleti városrészben. Tegnap már a Munkás utca szinte teljesen le volt vágva, megyünk tovább észak felé azon a részen, aztán megyünk utána tovább még a keleti utolsó blokkba. Ez közel 300.000 négyzetméter, csak a Hevesi utcától keletre való terület, közel 150 ezer négyzetméter a Rózsa és a Hevesi közötti szakasz. Ezt a kollégák a múlt hét óta folyamatosan vágják és vágták és mennek előre és haladnak előre. Minden tiszteletem az övüké! Hosszított műszakban dolgoznak, este fél hatig dolgoznak, tehát én azt gondolom, hogy mindent megtesznek azért, hogy ez meglegyen. Nyilvánvalóan jogosak részben a kifogások, de meg fogjuk csinálni és végig csináljuk az egész várost. Van, amikor valamelyik tavasszal ez könnyebb, van amelyik tavasszal ez nehezebb és tudtuk azt is, hogy ha nem vágunk májusban jóval erősebb lesz a fű, jóval lassabban fognak haladni a maradék lenyírásával. Odafigyeltünk és megpróbálunk odafigyelni rá. Persze vannak kifogások, de sajnos egy hónap múlva már azzal fogunk szembesülni, hogy sárga lesz az egész keleti városrész, ki fog sárgulni, ki fog száradni, merthogy olyan a klíma és ezen mi sem tudunk már változtatni. De akkor ezt tudomásul kell venni, hogy ezzel a kis idővel, amit megtolunk, ennyivel, tovább marad zöld. A kullancs pedig a kis fűben is megtelepszik, sőt, a fán is megtelepszik, tehát igazából nem a nagy fűtől telepszik meg a kullancs valahol, hanem az sajnos jelen van egyébként is a rövid fűben is és a fás szárú növényeken is jelen van. Tehát én nem mondom azt, hogy nem volt probléma, nem mondom azt, hogy lehetett volna gyorsabban. Biztosan lehetett volna, hogyha kétszer ennyi emberünk van, de erre a 2- 3 hétre nem lehet kétszer ennyi embert felvenni, mert egyébként ők az év nagy részében nem tudnának mit csinálni és fölöslegesen foglalkoztatnánk őket. Ennyi türelmet kérünk a lakosságtól, hogy ezt a 2 hetet bírják, amíg végig érünk ezen a 2 lakótelepen. Most már végig érünk lassan a keleti városrészen is teljesen és a kollégák tényleg ebben a melegben is kitartóan dolgoznak egész nap azon, hogy ez megtörténjen. Úgyhogy még egyszer minden tiszteletem az övék és igyekszünk persze igyekszünk odafigyelni, de nem mondom azt, hogy jövőre mondjuk nem fogunk megint kaszálatlan május felé menni. A játszóterek akkor is le vannak kaszálva, le voltak most is egyébként májusban kaszálva a játszóterek, azt nem hagytuk ki sosem, illetve megpróbáltuk kérni azt is, hogy fél méter, egy méteres sáv a járda mellett legyen kaszálva, ez jó pár helyen meg is történt egyébként, ha megfigyelte, most májusban is. Én figyeltem és megtörtént, jó pár helyen végig ment a gép a járda mellett jó sok helyen, úgyhogy ez most is megtörtént, nyilván beljebb nem, ott tudott erősödni a gyökérzet, ott tudott erősödni a zöld tömeg, úgyhogy én azt gondolom, hogy ezeket a kompromisszumokat valahol meg kell kötnünk. Sajnos a klímaváltozás nem a mi térfelünkön játszik, vagy hát nem a mi javunkra játszik most ebben a helyzetben és már ez a nyár, holott még az elején vagyunk, már most pusztító következményekkel tud járni. Köszönöm szépen, de még írásban erre fogunk válaszolni. Radics Bálint, Öné a szó.

Radics Bálint: Tisztelt polgármester úr, tisztelt közgyűlés! Az első kérdésem általános lenne, arra irányulna, hogy ugye mivel Zala vármegye több településén vízkorlátozás lépett életbe, hogy Nagykanizsán mi a helyzet, meg Nagykanizsa környékén, hogy van-e ok aggodalomra, vagy itt a megfelelő a vízhasználat és nem lesz szükség vízkorlátozásra? A másik kérdésem az pedig az lenne, hogy várható-e szúnyoggyérítés Nagykanizsán? Elsősorban én ugye Miklósfát képviselem ez ügyben. Számos jelzés érkezett, hogy sajnos több helyen elviselhetetlen és akkor én próbáltam utánakérdezni egyrészt az Országos Katasztrófavédelmi Főigazgatóságnál, de nem tudtak segíteni ez ügyben. Ezért kérem polgármester úr segítségét, hogy próbáljon meg közbenjárni. A harmadik kérdésem pedig ugye Ligetvárosra vonatkozik. Ott a kávéházi gyár mellett egy új gyalogos átkelőhely létesítéséről döntöttünk még tavaly és úgy tudom, hogy az engedélyezési és kiviteli tervek elkészültek és ugye az új gyalogos átkelőhely megépülése mindkét oldalon érinti a buszvárókat is, tehát mind a buszöblöket, meg az egyik helyen van buszváró, a másikon nincs, tehát rosszul mondtam, és itt szeretném javasolni, hogy ahol van buszváró a keleti oldalon, abba a buszváróba, hogyha lehetne egy padot, vagy akár két padot kihelyezni, mert jelenleg nincs. A másik kérésem pedig itt az lenne, hogy itt a gyalogos átkelőhely mellett, annak a szomszédjában több vállalkozás működik, 200-300-an is járnak dolgozni nap, mint nap, meg ugye számos kamion közlekedik, be, ki szállítanak. Ugye a másik oldalon pedig a Zalaerdőnek van a farakadója, úgyhogy elég nagy a forgalom ezen a szakaszon. Hogy a kivitelezés mikor várható? Mert mindenképpen kellene egyrészről az érintett vállalkozásokat erről tájékoztatni, hogy fel tudjanak erre készülni, és nekem az lenne a kérésem, hogy ezt időben tegyük meg. Az utolsó kérdésem az pedig Miklósfán a Nagy Lajos utcában, az ott lakók kerestek meg. Ez egy nagyon szűk utca, és nagyon magas a beépítettsége és szűk az útfelület. Az egyik oldalon kialakítottak gyalogos közlekedésre egy járdát még annak idején, de ez nagyon szűk, változó szélességű, és nagyon nehéz itt közlekedni. Egyrészről azért, mert az úttest meg a járda felülete is elég rossz állapotban van, hogy én azt kérném polgármester urat, meg ugye a VIA Kanizsát, hogy vizsgáljuk meg, hogy hogyan lehetne ezt a jövőben majd valahogy megoldani, hogy egyrészről megfelelő legyen, tehát akár egy nagyon szűk zöld felület van, ami nem is zöld, tehát igazából már csak föld van az úttest meg a járda között, hogy itt biztos, hogy egy másik koncepció kellene, és az lenne ugye a nyilván a legjobb, hogyha új útburkolatot kaphatna a jövőben ez az utca. Köszönöm szépen!

Horváth Jácint: Köszönöm szépen! Vízkorlátozás, az igen, az előkerült többször is most már az Észak-Zalai települések kapcsán, nálunk is felmerült kérdésként, de Kendli Richárd Vízmű igazgató úr megnyugtatott minket, hogy Nagykanizsán nem számolunk ilyesmivel, biztonságos az ellátás, és a mi kútjaink folyamatosan tudják hozni és szállítani a vezetékeken a vizet. Haváriának kéne történni ahhoz, hogy ezzel probléma legyen. Tehát, maga a természetes fogyás az itt nem az a fajta fogyás, ami Észak-Zalában történt, olyan típusú nem tud előfordulni szerencsére, de nyilván egy nagyobb vezetéksérülés az befolyásolhatja, főleg, ami az elavult, a Mura felől hozza be Kanizsára a vizet, de reméljük, hogy ez nem fog megtörténni, vagy ha megtörténik, csak rövid időszakra, úgyhogy nem, nem látunk ilyen szituációt, ami Észak- Zalában van. Szúnyoggyérítés, mi is a Katasztrófavédelemhez tudunk fordulni, illetve elkezdtünk már alternatív megoldásokat is keresni, mert látjuk, hogy a Katasztrófavédelem tavaly sem tette, tavalyelőtt még igen, tavaly már nem dolgozott azon, hogy Nagykanizsán szúnyogirtást végezzen. Ugye már a földi irtás sem működött, csak a folyópartok és a tópartok környékén tették ezt meg és egy városba sem mentek be ezután már, ami eléggé aggasztó volt, így már tavaly év végén elkezdtünk alternatív megoldásokat keresni arra vonatkozóan, hatékony és alternatív megoldásokat, mert ugye sajnos a földi irtással az a baj, hogy nem túl hatékony. Egyrészt kémiai irtás, másrészt nem hatékony irtás, úgyhogy az idén a biológiai irtás felé megpróbálunk elindulni. Sajnos ez hosszú idő, mert ennek van egy előkészítő szakasza, de remélem, hogy a Katasztrófavédelemmel tudunk annyit beszélni, hogy esetleg valamilyen módon mégiscsak néhány földi irtást tudnak Nagykanizsán végezni. Gyalogátkelőhely tekintetében pedig igen, elkészült a terv, engedély is van rá. Elég magas költségbecsléssel készült el, körülbelül három, vagy négy másik gyalogátkelőhelyet lehet ennek az egynek az árán megépíteni, olyan szintű költségvetést látunk most, azért megpróbáljuk ezt azért mérsékelni, megpróbálni megnézni, hogy hogyan lehetne ezen módosítani. Ez a 40.000.000 forint ez elég magas költség. Tán a Városfejlesztési Bizottság tárgyalta, igen, ezt az ügyet és ott került ez elő, sajnos. Buszmegálló áthelyezésekkel, satöbbivel jár, tehát tényleg komoly építési munkák vannak ugye itt ebben, és ez jelentősen nehezíti, illetve ugye Magyar Közutas úton van, nem a mi, nem a saját utunkon van. Jó, köszönöm. A Nagy Lajos utcát is megnézzük! Bedő György a következő.

Bedő György: Tisztelt polgármester úr, tisztelt közgyűlés! Kiskanizsai városrészből kerestek meg az alábbi problémákkal. Az első a Pivári utcai ügy, amelyben kérték, illetve kérdezték, hogy tervezi-e az önkormányzat az útfelület további javítását? Ugye 50 százalékig elkészült, aztán ott leállt a munka. Eléggé egyenetlen felület, kiálló aknafedelek, szóval sok probléma van abban az utcában, nehezen járható az út. A másik út pedig a Nagyrác utca, ahol szintén egyébként ott köszönik, hogy a kátyúzást nagy százalékban elvégezték, de érdeklődnek, hogy tervezik-e a Nagyrác utca felújítását is? Tehát itt gyakorlatilag ez a 2 útszakasz lenne, ami kérésként felmerült. Köszönöm, ennyi lenne.

Horváth Jácint: Nagyon szépen köszönöm. A Pivári, ugye az benne van az EU-s fejlesztéseink között. Jelen pillanatban úgy néz ki a dolog, hogy idei évben már nem tudjuk ezt végrehajtani. A tervek rendelkezésre állnak, jövő évben 2 ütemben megy ez is, de itt most a 2 ütem egymásra fog érni, nem, mint a Sugár úton, hogy egy év lesz közte. Először az ivóvízkiváltás történik meg a Vízmű beruházásában, mert 2 külön beruházó van itt ugye és utána pedig a mi beruházásunkban fog megtörténni az út felújítása. Tehát ez a 2027-es évre van jelen pillanatban tervezve a maradék.

Dr. Fodor Csaba: Járda is.

Horváth Jácint: Járda is, igen, és azért ugye erre az évre van tervezve az utca, mert ugye azon a ponton a fele már fel van újítva és a busz, ahol közlekedik, ott meg pont nem volt, úgyhogy azt is megcsináljuk. A Nagyác utca valóban szintén rossz állapotban van, tudnánk egyébként sorolni sajnos még nagyon sok utat a városban, tehát tényleg ezekre valamilyen módon oda kell figyelni, és ott is buszközlekedés van végig az úton, és kiváltaná egyébként a Jakabkúti útnak jó részének a forgalmát is egyébként, mert akkor a hátsó átkötésen át lehetne menni, hogyha nem kéne a Jakabkutin végig menni feltétlenül, aki ott lakik, annak, de arra jelen pillanatban nem látunk még forrást. Köszönöm szépen. Szabó Szilárd képviselő úr!

Szabó Szilárd: Köszönöm a szót! Tisztelt polgármester úr! Akkor én is egy kis úttal folytatnám, hogyha itt azzal fejeztük be. Én azt javasolnám, illetve szeretném kérni, hogy bombázzuk a Magyar Közutat az észrevételeinkkel és a kéréseinkkel, hogy mozduljanak meg és vegyék észre a Nagykanizsa környéki kezelésükben lévő állami útszakaszoknak az állapotát. 20 éve várjuk talán mindnyájan, hogy legalább 20 éve, hogy a 7-es elkerülő szakasza konkrétan, ami a legrosszabb állapotban van. Szerintem mindenki boldog lenne, hogy a Balatoni út elágazó, Y elágazótól a most már hál istennek megvalósult Petőfi úti körforgalomig végre történne valami, mert döbbenetes állapotban van. Már többször felmarták, de egyébként össze van töredezve. Én nem hiszem el, hogy nem jut ennyi forrás és odafigyelés erre a szakaszra. A többit már meg se említem, mert tudjuk, hogy van a Vár úttól kezdve nagyon sok más problémás, de ez egy nagyon forgalmas szakasz, rengetegen használják és méltatlan állapotban van. És még ehhez kapcsolódóan, hogyha megy levél, akkor szeretném továbbra is kérni, hogy a Sandi út, tehát Kisfakos felé vezető útszakaszon van egy nagyon rossz szakasz. Ott hál istennek elkészült egy szakasznak a felújítása, de nem annyi, mint amennyit anno beígértek, illetve általuk is tervezve volt, hogy azt kellene folytatni, illetve ott a hibás részeket legalább ki kéne javítani, mert nagyon rossz állapotban van. Ugyancsak a Bagolára bevezető úton is illene kátyúzást és legalább foltszerűen burkolatjavítást végezni. Arra szeretném kérni polgármester urat, hogy menjen, menjen levél a Magyar Közút felé, hogy vegyék már észre ezeket a problémákat. Nagyon sokszor kértük, előző önkormányzatok is több levelet írtak ebben az ügyben, folytassuk mi is ezt, ha kell, akkor minden hónapban. A következő téma az Eötvös téren a Nagy-Magyarország Trianon emlékműnél van egy zászlónk, egy Magyarország zászló, aminek az állapota most már egy kicsit megérett a cserére és én ezt szeretném kérni, illetve kezdeményezni, hogy ennek a cseréjét végezzük el, vagy legyen ez megoldva, mert úgy gondolom, hogy méltatlan és figyeljünk erre oda. Talán nem olyan nagy költség ez a város számára, gyönyörű a tér, gyönyörű az emlékmű, gyönyörű a környezet, a zászlórúd is megérdemel egy új nemzeti lobogót. A következő téma, ebben indult is részemről egy kérés levél formájában, ez pedig a Szabadhegyet érintő áramellátási problémák, főleg nem is az ellátás, hanem inkább a nem ellátás, ugye a kimaradásokkal kapcsolatosan. Ebben meg is született egy levél, nem tudom, hogy esetleg ebben kaptunk-e választ, de mindenképpen sulykoljuk ezt a témát, mert ez egy most már hosszú ideje fennálló probléma, és úgy gondolom, hogyha megint jön egy viharos időszak, vagy egy kicsit esősebb időszak, akkor Szabadhegy városrészben megint utcák maradnak ellátás nélkül, újabb károk fognak keletkezni és próbáljuk meg az E.ON-t arra bírni, hogy oldja meg ezt a problémát. Szabadhegyen amúgy is már voltak problémák, felső Szabadhegyi részen 2019 után számtalanszor kértem és próbáltuk felvenni a kapcsolatot, hogy oldják meg. Onnan most nem érkezett az utóbbi időben, de legalább annyi most más területekről. Ha már Szabadhegyen vagyunk és itt van a nagy meleg, akkor újra szeretném a Pásztor utcának a kérdését előhozni és azt kérni, hogy próbáljuk meg a mart aszfaltot még nem kapott szakasznak a befejezését megoldani és a teljes szakasz kaphasson egy emulziós zárást, főleg, hogy itt a nagy meleg és ezt ilyenkor nyáron érdemes elvégezni. Ezt azért is mondom, mert most az elmúlt héten volt szerencsém megnézni egy olyan útszakaszt, nem Nagykanizsán, Nagykanizsán kívül, ahol ilyen technológiával készült 3 évvel ezelőtt, és azt augusztusban végezte el az ottani kivitelező, és mondhatni tökéletes állapotban van a mai napig hároméves használat után. Úgy gondolom, főleg, hogy egyre több lakója van ennek az utcának, ezt talán Károlyi képviselő úr is meg tudja erősíteni, hogy egyre többen építkeznek, próbáljuk meg a VIA-val közösen ezt megoldani, megérdemelné a városrész is, illetve az útszakasz is. A kaszálások tekintetében én annyit szeretnék kérni, sok mindent el tudok fogadni, azt viszont mindenképp szeretném kérni, hogy a temetőinkre és itt most főleg Sánc, Kisfakos, bagolai temetőből érkeztek jelzések, hogy ha kaszálatlan május, meg ha egyéb környezeti kérdéseket próbálunk is előtérbe helyezni, a temetőkre azért mégis jusson egy kicsit több figyelem, és próbáljuk meg ezeket nagyobb gondossággal kezelni, illetve kaszálni, illetve a közvetlen környezetüket, hogy ne kapjunk lakossági észrevételeket e tekintetben. Köszönöm a szót!

Horváth Jácint: Köszönöm szépen a jelzéseket! Dr. Károly Attila.

Dr. Károlyi Attila: Szerettem volna hozzátenni a Szabó képviselő úrnak a mondandójához, hogy érdemes megnézni, hogyha kimegy a Pásztor utcára ott van az Alsó-Szabadhegyi út, az is egy ilyen emulziós zárást kapott és olyan, mint egy autópálya, tehát tökéletes minőségben van. Ha ugyanazt megkapná.

xy: Aszfalt szőnyeget.

Dr. Károlyi Attila: Bocsánat, az aszfaltot igen, de előtte volt egyébként előtte, de hogyha megkapná esetleg ugyanezt a Pásztor utca, gondolom az ott lakók nem sértődnének meg, ahol is a legmodernebb technológiával épülnek vadonatúj lakások. Elég méltatlan, hogy ott olyan helyzetbe kénytelenek lenni, nem egy nagy, a szakasz hossza nem túlságosan nagy, pénzügyi vonatkozása biztos nagy, de én is kérném ezt képviselőként. Köszönöm!

Horváth Jácint: Köszönöm szépen! Nagyon szépen köszönöm az észrevételeket, hozzászólásokat, az építő kritikát és javaslatokat. A nyílt ülésnek ezennel vége, zárt ülést rendelek el. Köszönöm szépen.



Zárt ülés 


A zárt ülésen elhangzott hozzászólásokat, javaslatokat és döntéseket a zárt ülésről készített külön jegyzőkönyv tartalmazza.



Horváth Jácint polgármester más tárgy vagy hozzászólás nem lévén az ülést 15,20 órakor bezárta. (Az ülésről készült hangfelvétel alapján ezen jegyzőkönyv a hozzászólásokat szó szerint tartalmazza.)

